निनानबे के चक्कर – भोजपुरी पंचायत\nनिनानबे के चक्कर। सुनले बानी की ना? अरे जरूर सुनले होखबि। सुनलहीं होखबि। सुनलहीं का, रउओं कहत होखबि की फलनवा निनानबे की चक्कर में पड़ी गइल बा। अउरी हाँ जे पड़ी गइल ए निनानवे की चक्कर में ओकर भूखी-पियासी मरी जाला। आराम ओकरा के हराम लागेला अउरी सुतले के उ बेमारी समझेला। अरे एतने ना, दिन-रात, साँझि-बिहान बस निनाबे के सव बनवले में लागल रहेला। इहां सव के मतलब सौ से बा, सव (मिरतक) से ना पर साँच कहीं त इ निनाबे सौ ना सवे बना देला। मनई के जीवन के सुख-चैन छिन लेला। मनई के आपन कवनो औतित्ते ना रहि जाला। उ त बस निनाबे की चक्कर में सौ करे खातिर निनाबे अउर सौ की बीच में अँटकि के रहि जाला। दिन-रात हाय पइसा, हाय पइसा के जप लगा देला इ निनाबे के चक्कर। खैर अब हम बात के जेयादे ना घुमावत रउआँ सब के निनाबे पर ले के आ जातानी।\nका हS इ निनानबे के चक्कर?… कबनेंगा लोग निनानबे की चक्कर में पड़ीं जाला। काहें लोग जान-बिझि के भी ए निनाबे की चक्कर में परेला। जरूर कवनो-ना-कवनो न छूटे वाला आकर्सन बा एकरी पीछे। ए निनाबे पर भाखन देहले से अच्छा बा की एके एगो कहानी की माध्यम से समझि लेहल जाव। रउआँ का कहतानी? अरे अब रउआँ का कहतानी बकबकात हम बानी त हमरे कुछ कहे के परी, त सुनीं निनाबे की चक्कर के कहानी।\nएगो गाँव में चिखुरी नाव के एगो साहू रहत रहे। उS एक नंबर के मक्खीजूस रहे, अरे महा कंजूस रहे उ। अरे भाई नोटियन कुली के उ एँगा गिने की उ लुगदी हो जाँ कुली। गाँव की मनई लोगन के उS सुधी पर पइसा दे। ओकरी बगलिए में एगो रमायन नाव की मनई के घर रहे। रमायन तनी गरीबाह रहे। ओकरा पइसा घटे तS चिखुरी से ले लेहल करे। जब चिखुरी की घरे कवनो मेहमान आवे तS ओके छूँछ पानी पिए के मिले अउरी चिखुरी कुछु उलटा-पुलटा कS के ओके भगा देहल करें। अरे भाई निनाबे के जवन चक्कर धे लेले रहे उनका। जबकि रमायन की घरे कवनो मेहमान आवे तS ओकर बहुत खातिरदारी होखे। खाना-ओना खिआवल जाव। इहां तक ले की करज-पताई खोजी के भी रमायन अपनी बलभर आपन इज्जत ढाँपें। ओन्ने चिखुरी के त अलगहीं हाल रहे। अरे इहाँ तक की उ सबेरे-सबेरे उठी के अपनी मलिकाइन की संघे रमायन की घरे चली जाँ अउरी चाय-वोय पियले की बादे अपनी घरे लौटें। चिखुरी की घरे दाली-दही-तिउना कबो महीना-महीना तक नसीब नाहीं होखे जबकि रमायन की घरे एक-दू जूनी आँतर देके दाली-तिउना आदी बनिए जा। अब देखीं इ निनाबे के चक्कर के खेला की रही के भी ना रहेला मनई की पास, मिसते-मिसत में उ चलि जाला भगवान की पास।\nएक दिन चिखुरी के मलिकाइन चिखुरी से कहली की रमायन की घरे पइसा के कमी बा तबो खाना-पीना, कपड़ा-लत्ता अच्छा बा अउरी हमनी जान के पइसा के कवनो कमी नइखे तबो खइले-पियले-पहिनले में केतना चिरकुटई बा। ए पर चिखुरी कहने की तोहरा मालूम नइखे। हमरा निनाबे के चक्कर धइले बा अउर रमायन के अबे निनानबे के चक्कर नइखे धइले। जब उनके निनानबे के चक्कर लागी जाई तS खाइल-पियल, पहिरल सब भुला जाई उनका। उ हो हमरिए तरे मिसिआवे लगिहें अउर निनाबे के सौ बनवले की चक्कर में हमरी राह पर चलि निकलिहें। ए पर चिखुरी के मलिकाइन कहली की इ निनानबे के चक्कर का होला? तनी हमहुँ के बताईं ना। चिखुरी कहने की बतावत ना, देखावतानी।\nरातीखान चिखुरी का कइने की एकहक के निनानबे को सिक्का एगो गठरी में बाँधी के, अपनी मलिकाइन की साथे जा के, धीरे से रमायन की घरवा में फेंकी देहने। जब सबेरे रमायन अउरी रमायनबS सुती के उठल लोग तS उ पइसा के गठरी पावल लोग। रमायन अउरी रमायनबS जलदी-जलदी उS गठरी खोली के लागल लो गिने। एक बेर नाहीं कई बेर गिनल लोग। गिनत-गिनत पसीना छूटि गइल, दुनु जाने के हाथ पिराए लागल तबो जर जमा निनानबेगो रुपयवे रहे। बार-बार गिने लोग की सायद ए बेरी सौ हो जाई पर निनाबे से तिलभर ना बड़े। दुनु जाने के बड़ी दुख भइल सोंचल लोग जवनेगाँ एतना मिलल हS ओहींगा एक सिक्का अउरी मिली गइल रहीत तS कम से कम सौ तS पूरा हो गइल रहीतS।\nरमायन अपनी मलिकाइन से बोली पड़ने की अगर कलिहाँ हम बजारे से नून-तेल नाहीं खरीदी के ले आइल रहतीं तS एतनी बेरा हमनीजान की लगे एगो खजूरछाप पूरा हो गइल रहीत। रमायनब कहली की तूँ ठीक कहतारS, आजु की बाद खइले-पिएले-पहिनले आदी में कटौती कS के पइसा बचावल जाई। अउरी ओई दिन की बाद धीरे-धीरे रमायनो की घर के उहे हाली हो गइल जवन चिखुरी की घर के रहे। अब चिखुरीबS के निनानबे के चक्कर समझी में आ गइल रहे।\nइ गलत नइखे कहल, “साईं इतना दीजिए, जामें कुटुम समाय, मैं भी भूखा ना रहूँ, साधु न भूखा जाए।”\nहाँ तS हमरी कहले के इ मतलब नइखे की निनानबे की चक्कर में न पड़ल जाव, पड़ल जाव लेकिन एगो सीमा तक, खाईं-पी मस्त रहीं, जेतने में रहीं। खरच कइल गलत ना होला पर जरूरत की हिसाब से खरच करीं न की सुबिधा की हिसाब से। जय-जय।\nPosted in कहानी, ताजा समाचार


बाजीगर – Anjoria\nतिरुपति बालाजी मोशन्स पिक्चर्स प्रा॰ लि॰ के भोजपुरी फिलिम ‘बाज़ीगर’ के पहिला झलक पिछला दिने जारी क दिहल गइल. जल्दिए रिलीज होखे वाली एह फिलिम में भोजपुरी के दू गो सुपरस्टार अपना अभिनय के बाजीगरी देखइहें. रवि किशन आ पवन सिंह के जोड़ी वाली जतने फिलिम आइल बाडी सँ सगरीपूरा पढ़ीं…\nअनेके सुपरहिट फिलिम दे चुकल पवन सिंह के फिलिमन के इंतजार उनुका के चाहेवालन के हमेशा रहेला. अब ई चाहत जल्दिए पूरा होखे वाला बा पवन सिंह के नयका फिलिम ‘सपेरा’ से. निर्माता रितेश ठाकुर के एह फिलिम के शूटिंग विष्णु शंकर बेलू का निर्देशन मे बिहार के सीतामढी मेंपूरा पढ़ीं…\nबालाजी मोशन पिक्चर के बैनर तर बनत ‘बाज़ीगर’ के शूटिंग मुंबई में चलत बा.एकरा नायकन में सुपरस्टार रवि किशन आ पवन सिंह बाड़न. पिछला दिने कुछ शूटिंग गुजरात में कइला का बाद अब मुंबई में जोर शोर से शूटिंग चलत बा. रवि किशन आ शुभी शर्मा एह शूटिंग में शामिलपूरा पढ़ीं…\n‘तिरुपति बालाजी मोशन पिक्चर’ के बैनर तर बनत फिलिम ‘बाज़ीगर’ के शूटिंग गुजरात में कइल जात बा. करीब आधा शूटिंग पूरो हो चुकल बा. एह फिलिम के बहुते बड़ बजट ले के बनावत बाड़न महेंद्र पवन सिंह. एह फिलिम में सुपरस्टार रवि किशन आ पवन सिंह एक संगे नजर अइहें.पूरा पढ़ीं…\nभोजपुरी फिलिमन के सनसनी शुभी शर्मा आजुकाल्हु राजपिपला में भोजपुरी फिलिम ‘बाजीगर’ के शुटिंग करत बाड़ी. एह फिलिम में शुभी-पवन के लव एंगल बा. रवि किशन के किरदारो फिलिम में बहुते खास बा. निर्माता महेन्द्र पवन सिंह आ निर्देशक सनोज मिश्रा हउवन. (प्रशांत निशांत)\nभोजपुरी फ़िलिम अबहीं ले बड़हन पैमाना प नइखे बनल बाकि अब ”तिरुपति बालाजी मोशन पिक्चर” हिंदी फिलिमन जइसन बड़ पैमाना आ बड़ बजट के फिलिम बनावे जात बिया. कंपनी के फिलिम ‘बाजीगर’ में सुपरस्टार रवि किशन आ खेसारी लाल यादव शामिल बाड़े. एह ‘बाजीगर’ फिलिम के निर्मात हउवें पेशा सेपूरा पढ़ीं…


बजेट सरकार आ नेकपा के असफलता के दस्तावेज़ : कांग्रेस – Aapan Birgunj\nअशोक कुशवाहा प्रकाशित मिति - May 28, 202020\nकाठमाण्डू, १५ जेठ ।\nआर्थिक साल २०७७/७८ के बजेट के नेपाली कांग्रेस सरकार आ नेपाल कम्युनिष्ट पार्टी (नेकपा) के असफलता के रूप मे यी दस्तावेज़ भइल प्रतिकृया देहले बा । नेपाली कांग्रेस के नेता मिनेन्द्र रिज़ाल बियफे के दिने संसद मे प्रस्तुत बजेट मे नया दृष्टिकोण कुछों ना भइल प्रतिकृया देहले बाडे ।\nबजेट सरकार आ नेकपा के असफलता के रूप मे आइल बा, ‘ डा. रिज़ाल कहले ‘ लगभग दु तिहाई के बलशाली सरकार आइसन कठिन सममय मे नया भिजन सहित के बजेट लिया सकत रहे आ आपन कलपनशीलता प्रदर्शन कर सकत रहे ।\nरिज़ाल सरकार अइसन कठिन परिस्थिति मे आँख ना खोले सकल क़हत सार्वजनिक खर्च, पुनरावालोकन आयोग के प्रतिवेदन कार्यान्वयन करे के कहला पर भी ठोस रूप मे अंक मे ना आइल बतवले ।\nअर्थतन्त्र के आकार ना बढ़ावला से राजश्व के लक्ष्य मिलल कठिन होई रिज़ाल के कहनाम रहल । उ कहले राजश्व के अनुमान संशोधित से २२ प्रतिशत से बढ़ावे के कहले बाड़े, जवन यथार्थ परक नईखे ।\nडा. रिज़ाल संशोधित १२१ अरब से ३ सय अरब वैदेशिक ऋण उठावे के जवन बात बा उ सम्भव नईखे होखे सकत कहले । उ कहले लक्ष्य के हिसाब से ऋण उठावल जाई त उधोगी व्यवशायी लोग के बाजार से ऋण मिलल बहुत मुश्किल हो जाई ।


भारत में आ इंटरनॅशनल\nवर्जिन मीडिया (यूके)\nस्काई केबल/डेस्टिनी केबल(मेट्रो मनीला, फिलिपींस)\nएनडीटीवी इंडिया (NDTV India) एक ठो भारतीय हिंदी समाचार चैनल बा जे एनडीटीवी द्वारा संचालित कइल जाला। मशहूर पत्रकार बिनोद दुआ आ रवीश कुमार के नाँव एह चैनल से जुड़ल बा। जून 2016 में एनडीटीवी द्वारा यूनाइटेड किंगडम में दू गो चैनल सुरू करे के फैसला लिहल गइल - एनडीटीवी इंडिया आ एनडीटीवी स्पाइस।\nएनडीटीवी के सुरुआत प्रणब रॉय आ राधिका रॉय द्वारा एक ठो समाचार उत्पादक के रूप में भइल। 1988 में एनडीटीवी द्वारा दूरदर्शन खातिर एक ठो प्रोग्राम "दि वल्ड दिस वीक" के निर्माण कइल गइल आ इ बहुत सफल भइल। एकरा बाद ई एक ठो प्राइवेट समाचार उत्पादक के रूप में स्थापित हो गइल।\nसन 2003 में ई एक ठो नया 24x7 समाचार चैनल एनडीटीवी, अंगरेजी में, सुरु कइलस आ अइसने चैनल हिंदी में।\nपठानकोट हमला पर रिपोर्टिंग[संपादन करीं]\n2016 में भइल पठानकोट हमला के रिपोर्टिंग के ले के एनडीटीवी के सूचना प्रसारण मंत्रालय द्वारा कारण बताओ नोटिस जारी कइल गइल। एही में ई कहल गइल कि टीवी चैनल द्वारा स्ट्रेटेजिक रूप से सम्बेदनशील जानकारी के प्रसारण कइल गइल, आ एकरा खातिर9नवंबर के एक दिन खातिर चैनल के ऑफ एयर (एक दिन खातिर प्रसारण पर रोक) कइल जाई।\n↑ "NDTV India & NDTV Spice to launch in UK". BizAsia. 14 जून 2016. पहुँचतिथी 17 जून 2016.\n↑ "Prannoy Roy: Executive Co-Chairperson NDTV Group". पहुँचतिथी9मई 2015.\n↑ "Show cause notice to news channel on Pathankot attack coverage". The Economic Times. 27 जनवरी 2016.\n↑ Express News Service (4 November 2016). "Take NDTV India off air on November9for Pathankot: I&B panel". Indian Express. New Delhi. पहुँचतिथी4November 2016.\n"https://bh.wikipedia.org/w/index.php?title=एनडीटीवी_इंडिया&oldid=689282" से लिहल गइल\nएह पन्ना पर आखिरी बेर संपादन5मार्च 2021 के 05:42 बजे भइल रहल।


Bhojpuri News News in Hindi | Bhojpuri News की खबरें, ताज़ा और ब्रेकिंग न्यूज़ - News18 India\nहोम » टैग » Bhojpuri News\nBhojpuri News News in Hindi\nBhojpuri News - न्यूज़ रिजल्ट्स\nवीडियो (Video) के माध्यम से अभिनेत्री (Actress) ने पीएम मोदी (PM Modi) से गुहार लगाई है. वीडियो में अभिनेत्री को रोता हुआ भी देखा जा सकता है.\nपटना | October 13, 2019, 2:30 pm\nखेसारी लाल (Khesari Lal Yadav) और काजल राघवानी (Kajal Raghwani) इस गाने में डांस के साथ-साथ रोमांस करते भी दिखाई दे रहे हैं.\nभोजपुरी | October 13, 2019, 6:32 am\nखेसारी लाल यादव (Khesari Lal Yadav) के साथ लिट्टी चोखा बेचते हुए भोजपुरी अभिनेत्री काजल राघवानी (Kajal Raghwani) भी दिखाई देने वाली हैं.\nभोजपुरी | October 8, 2019, 7:40 pm\nपवन सिंह (Pawan Singh) और काजल राघवानी (Kajal Raghwani) के धमाकेदार भोजपुरी (Bhojpuri) ठुमकों के आप भी दीवाने हो जाएंगे.\nभोजपुरी | October 8, 2019, 4:57 am\nइस गाने में भोजपुरी (Bhojpuri) सुपरस्टार पवन सिंह (Pawan Singh) और काजल राघवानी (Kajal Raghwani) की जबरदस्त कैमिस्ट्री देखने को मिल रही है.\nभोजपुरी | October 7, 2019, 6:33 am\nAmrapali Dubey hot Video: बारिश में निरहुआ संग आम्रपाली दुबे ने किया हॉट डांस\nआम्रपाली दुबे (Amrapali Dubey Video) की एक झलक फैन्स को पागल कर देती है. भोजपुरी क्वीन सोशल मीडिया पर अपनी लेटेस्ट फोटो और वीडियो पोस्ट कर कोहराम मचाती रहती हैं.\nभोजपुरी | October 7, 2019, 6:31 am\nशर्ट उतारकर काजल राघवानी के साथ नाचे पवन सिंह, धमाकेदार भोजपुरी गाना\nपवन सिंह (Pawan Singh) और काजल राघवानी (Kajal Raghwani) का धमाकेदार भोजपुरी गाना (Bhojpuri Gana) वायरल हो रहा है.\nभोजपुरी | October 5, 2019, 5:57 am\nकाजल राघवानी को देखते रह गए खेसारी, इंटरनेट पर छाया यह रोमांटिक भोजपुरी गाना\nखेसारी लाल यादव (Khesari Lal Yadav) और काजल राघवानी (Kajal Raghwani) का एक रोमांटिक भोजपुरी गाना (Bhojpuri Gana) जबरदस्त वायरल हो रहा है.\nभोजपुरी | October 3, 2019, 5:48 am\nपवन सिंह और काजल राघवानी का रोमांस, धमाकेदार Bhojpuri Gana\nभोजपुरी सुपरस्टार पवन सिंह (Pawan Singh) और काजल राघवानी (Kajal Raghwani) का एक वीडियो हाल ही में वायरल हो रहा है.\nभोजपुरी | October 2, 2019, 4:36 am\nखेसारी ने काजल राघवानी के साथ जमकर किया भोजपुरी डांस, देखते रह जाएंगे\nखेसारी लाल यादव (Khesari Lal Yadav) और काजल राघवानी (Kajal Raghwani) का धमाकेदार भोजपुरी डांस वायरल हो रहा है.\nभोजपुरी | September 26, 2019, 12:25 pm\nखेसारीलाल यादव (Khesari Lal Yadav) और एक्ट्रेस काजल राघवानी (Kajal Raghwani) की फिल्‍म ‘बागी’ का गाना 'व्हाट्स ऐप के मैसेज बनके धनिया' रिलीज किया गया. रिलीज होते ही यह गाना यूट्यूब पर वायरल हो गई है. इस गाने को यूट्यूब पर अब तक 26 लाख से ज्यादा बार देखा जा चुका है.\nभोजपुरी | September 22, 2019, 6:06 am\nअक्षरा सिंह (Akshara Singh) के साथ जोड़ी टूटने के बाद अब पवन सिंह (Pawan Singh) का नई भोजपुरी (Bhojpuri) एक्ट्रेस के साथ वीडियो वायरल हो रहा है.\nभोजपुरी | September 20, 2019, 6:31 am\n'लल्लू की लैला' हुई रिलीज, निरहुआ के साथ रोमांस करते दिखीं आम्रपाली दुबे\nभोजपुरी फिल्मों के स्टार दिनेश लाल यादव उर्फ निरहुआ (Dinesh Lal Yadav), एक्ट्रेस आम्रपाली दुबे (Amrapali Dubey) और यामिनी सिंह (Yamini Singh) की फिल्म लल्लू की लैला (Lallu ki Laila) आज बिहार में रिलीज हो चुकी है.\nभोजपुरी | September 13, 2019, 7:09 pm\nखेसारी और काजल राघवानी का रोमांस, वायरल हुआ यह Bhojpuri Gana\nभोजपुरी (Bhojpuri) सुपरस्टार खेसारी लाल यादव (Khesari Lal Yadav) और काजल राघवानी (Kajal Raghwani) का पुराना गाना एक बार फिर वायरल हो रहा है.\nभोजपुरी | September 11, 2019, 6:31 am\nभोजपुरी एक्ट्रेस काजल राघवानी को हुई ये बीमारी, लिखा- 'शर्माने जैसा कुछ नहीं'\nभोजपुरी (Bhojpuri ) एक्ट्रेस काजल राघवानी (Kajal raghwani) के ओवरी में पीसीओडी (PCOD) हो गया है. इस वजह से उनका वजन लगातार बढ़ता जा रहा है.\nभोजपुरी | September 9, 2019, 3:47 pm\nCAA Protest 2019: इन कॉलेजों में छात्र कर रहे परीक्षाओं का बहिष्‍कार, पढ़ें


रिंकू घोष के दुश्मनी बिहार का सत्तर सिनेमाघरन में – Anjoria\nरिंकू घोष के दुश्मनी बिहार का सत्तर सिनेमाघरन में\nमई 10, 2011\nभोजपुरी सिनेमा के स्टार अदाकारा रिंकू घोष के जलवा फेर बिहार में देखे के मिल रहल बा जहाँ उनकर फिल्म “दुश्मनी” सत्तर गो सिनेमाघर में रिलीज भइल बा. पटना के दू गो सिनेमाघर का साथे भर बिहार में सत्तरो सिनेमाघरन में लोग के भारी भीड़ उमड़ पड़ल. सभका जुबान पर बस एके नाम रहे रिंकू घोष, रिंकू घोष.\n“दुश्मनी” में रिंकू घोष विराज भट्ट के नायिका बनल बाड़ी. फिल्म में निरहुआ आ विराज एक दोसरा के खून के पियासल बाड़े. आदिशक्ति इंटरटेनमेंट के बैनर में निर्माता दुर्गा प्रसाद के एह फिल्म में निरहुआ आ विराज भट्ट पर गजब के एक्शन फिल्मावल गइल बा. राजकुमार पाण्डेय का निर्देशन में बनल फिल्म “दुश्मनी” से पहिलहू निरहुआ आ विराज के जोड़ी कई बेर आपन कमाल देखा चुकल बा.\nफिल्म के शानदार सफलता खातिर लोग रिंकू घोष के हर जगह से बधाई दे रहल बा.\nओपनिंग के बादशाह हउवन निरहुआ\nविक्रांत सिंह एलाने जंग कर दिहलें\n2 thoughts on “रिंकू घोष के दुश्मनी बिहार का सत्तर सिनेमाघरन में”\nnandkumar कहते हैं:\nमई 12, 2011 को 8:57 पूर्वाह्न पर\naur 70 nhi sirf 58 cinemagharo me lagi hai.sirf jhooti baat karte hain\nमई 12, 2011 को 8:56 पूर्वाह्न पर\nusme rinku ghosh ka kya jalwa ,nirahua pakkhi ka jalwa hai aur rinku ke gatiya kaam ke kaaran hi film flop hp gayi


– – ओमप्रकाश सिंह आजुए ईमेल से मिलल भोजपुरी पंचायत पत्रिका के नवम्बर 2014 अंक देखि के मन मिजाज खुश हो गइल. अगर भोजपुरी से छोह के बात हटा दिहल…\n– मनोज श्रीवास्तव केहू के जब आपन खाली घर-दुआर आ आपन गाँव जवार छुटेला त मन केतना भारी हो जाला आ तब त आपन देसे छुटल रहे. ओह घरी कवनो…\n– आशुतोष कुमार सिंह आदमी के सुभाव बुझल बहुते कठिन बा. एकरा के जेतना गहराई से बुझे के प्रयास करीले, ओही अनुपात में अउरी अनबुझाह होत चलि जाले. बाकिर पिछला…\nजुलाई 15, 2010 OmPrakash Singh\n– प्रभाकर पाण्डेय “गोपालपुरिया” ओह दिन माई घर का पिछुवाड़े बइठि के मउसी से बार झरवावत रहे. तवले कहिं बाबूजी आ गइने अउर माई से पूछने की का हो अबहिन…


’सन आफ बिहार’ खातिर मोहन राठौर के आवाज – Anjoria\nपेन एंड कैमरा इन्टरनैशनल के बैनर में बनत भोजपुरी फिलिम ’सन ऑफ बिहार’ लेके आवत बाड़न निर्माता-वितरक महमूद अली. तेजस्वी नवही महमूद अली के जेतने तारीफ कइळ जाव कम रही. लागेलें त अभिनेता बाकिर बन गइले लेखक, निर्माता आ वितरक.\n’सन ऑफ बिहार’ पूरा तरह से एक्शन, कॉमेडी आ रोमांस भरल मनोंरंजक फिलिम ह. एहमें कुल नौ गो गाना बा जवना के संगीत गुणवंत सेन आ राज सेन बनवले बाड़न, पिछला दिने एकरा एगो गाना के रिकार्डिंग मुंबई के ओशिवरा स्थित एस आर एस स्टुडियो मे मोहन राठौर के ४वाज में कइल गइल. फिलिम में ई गाना रवि किशन आ नगमा पर फिलिमावल जाई. शूटिंग लंदन आ भारत में भइल बा.\nनिर्देशक सरोज खान, गीतकार फणिन्दर राव, छायांकनकर्ता ए के एन सबिस्टियेन, कोरियाग्राफर सरोज खान, फाईटमास्टर शकील शेख, आ एडीटर गोविन्द बेलवरी हउवें.\nमुख्य कलाकार, रवि किशन, नगमा, के आर के, लवी रोहतगी, बेबी फरीदा, स्पेशल गाना में रानी चटर्जी, मोनालिसा, रिंकु घोष आ पाखी हेगड़े बाड़ी.\nरिकार्डिंग बेरा रवि किशन, नगमा, रानी चटर्जी, संजय भूषण पटियाला, महमूद अली वगैरह मौजूद रहलें.


टटका खबर, बियफे, १५ अप्रैल – Anjoria\nअप्रैल 15, 2010 news in bhojpuri, टटका खबर\nडा॰अम्बेदकर का जयन्ती पर वोट राजनीति के लड़ाई\nजवन पार्टी कबो डा॰अम्बेदकर के उनकर वाजिब सम्मान ना दिहलसि, कवनो ना कवनो बहाने दलित राजनीति के पनपे से रोकत रहल आज उहे कांग्रेस अपना दलित वोट बैंक के वापिस पावे खातिर डा॰अम्बेदकर के माला जपे में लागल बिया. दोसरा तरफ दलित राजनीति के सम्मानित ऊचाई तक ले आवे वाली बसपा कांग्रेस के तनिको छूट देबे के तइयार नइखे.अपना भाषण में राहुल आरोप लगवलें कि दलितन खातिर हजारन करोड़ रुपिया यूपी भेजल जाला बाकिर ऊ धन दलितन पर खर्च नइखे कइल जात. दोसरा तरफ मायावती अपना भाषण में कांग्रेस के दलित हित के दुश्मन करार देत कहली कि ओकरा के हमेशा हमेशा खातिर जड़ से उखाड़ फेंकल जरुरी बा.\nकाल्हु के दिन मौत के दिन रहे\nहरिद्वार महाकुंभ में जूना अखाड़ा के महामण्डलेश्वर का गाड़ी से टकरा के एगो आदमी के मौट हो गइल आ ओकरा बाद मचल भगदड़ में सात आदमी या त डूब मरलें भा कचरा के मरलें. दोसरा खबर में पश्चिम बंगाल के पश्चिम दिनाजपुर आ ओह से सटल बिहार के चार गो जिला में आइल भयंकर तूफान से सौ से बेसी आदमी के जान चल गइल आ दू सौ से बेसी लोग घवाहिल हो गइल बा. तूफान के वेग सवा सौ किलोमीटर प्रतिघंटा से बेसी रहे.करीब पचाह हजार घर क्षतिग्रस्त हो गइल. ओने चीन में आइल भयंकर भूकम्प से किंघाई प्रान्त में चार सौ से बेसी लोग मर गइल. जियगु कस्बा करीब करी ब पूरा तबाह हो गइल बा.\nबजट सत्र के दुसरका चरण में संसद में हंगामा\nआज से संसद के बजट सत्र के दुसरका चरन शुरु भइल आ जइसन कि अनेसा रहे सिर मुड़वते ओला पड़ल शुरु हो गइल. दुनु सदन में विपक्ष एह बात पर अड़ गइल कि सब कुछ रोक के दंतेवाड़ा मामिला पर चर्चा करावल जाव. सरकार गृहमंत्री के बयान दुपहर में देबे के बात कहलस बाकिर विपक्ष ना मानल. अंत में दुनु सदन दुपहरिया तकले स्थगित कर दिहल गइल बा.\nनक्सलियन के पक्ष में खड़ा भइले दिग्गी राजा\nकांग्रेस महासचिव दिग्विजय सिंह एगो अंगरेजी अखबार में लेख लिख के नक्सलियन का खिलाफ चलावल जा रहल मुहिम के गलत ठहरवले बाड़ेन. लिखले बाड़न कि नक्सल समस्या के समाधान बन्दूक से ना निकली. अरे भाई जब नक्सली खूदे मानेलें कि ओकनी के सत्ता बन्दूके का नाल से निकली त ओकनी साथे ओहि भाषा में बतियवला में हर्ज का बा? दिग्विजय सिंह कुछ दिन पहिले दिल्ली का बटाला हाउस में मराइल आतंकी का घरे जा के सांत्वना दिहले रहलें.\nशशि थरुर अब सफाई देबे में लागल बाड़न\nआइपीएल के कोच्चि टीम से विवाद में घेराइल शशि थरुर अब आपन पक्ष राखे खातिर मिल जुलल शुरु कर दिहले बाड़न. आज ऊ प्रणव मुखर्जी से मिललन. का बात भइल से त अबहिं पता नइखे चलल. बाकिर अबकि शशि थरुर के सितारा जरुरे गर्दिश में बा. अब एकरा के संजोग कहल जाव भा कुछ अवर बाकिर जब जब प्रधानमंत्री विदेश में रहेलें तब तब शशि थरुर कवनोना कबनो विवाद में घेरा हालें,\nमथुरा श्रीकृष्ण जन्म भूमि का लगे विस्फोट से पांच जने के मौत\nमथुरा श्रीकृष्ण जन्म भूमि का लगे एगो बस्ती में कबाड़ से लोहा निकला घरी विस्फोट हो गइल जवना से पांच जनेके मौत हो गइल. पुलिस मामिला के तहकीकात करत बिया. वइसे प्रथम दृष्टया एह घटना के संबंध मथुरा जन्मभूमि विवाद से नइखे.\nअंबेडकर जयन्ती पर पटना में सम्मेलन\nयूपी का अम्बेडकर नगर का हो हंगामा से दूर पटनो में एह मौका पर महादलित विकास मित्र जागरुकता सम्मेलन आयोजित भइल जवना में बोलत मुख्यमंत्री नीतीश कुमार कहलें कि पहिला बेर कवनो सरकार एह तरह के पहल कइले बिया जवना का माध्यम से महादलित समाज के लोग सरकारी योजना के लाभ सहजता से ले पाई. कहलें कि कुछ लोग कहत बा महादलित शब्द असंवैधानिक ह. केहू बतावे कि अम्बेडकर के दिहल नाम आप्रेस्ड क्लास के हिन्दी का होखी.\nसाध्वी प्रज्ञा के दिल के दौरा पड़ल\nमालेगाँव बम विस्फोट काण्ड के मुख्य आरोपी साध्वी प्रज्ञा के बुधवार का रात दिल के दौरा पड़ल जवना का बाद उनका के नासिक सिविल अस्पताल में भरती करावल गइल. अब उनकर हालत स्थिर बा.\nमंगल के रात आइल तूफान में बिहार में ८१ मौत\nबिहार के सीमांचल के पूर्णिया आ अररिया में आइल भयंकर तूफान में कम से कम ८१ आदमी के जान जाये के खबर बा. रामविलास पासवान एह तूफान में मराइल लोग का परिवारन खातिर सरकार का तरफ से मिलेवाला डेढ़ लाख रुपिया के राहत के पन्द्रह लाख रुपिया करे के माँग कइले बाड़े.\nबेंगलूर राजस्थान रायल्स के हरवलसि\nकाल्हु का मैच में राजस्थान रायल्स के हरा के बैंगलुरु के रायल चैलेंजर्स आईपीएल थ्री का सेमीफाइनल में चहुँपे के सपना जियतार राख लिहलें. आजु का मैच में दिल्ली डेयर डेविल्स आ चेन्नई सुपर किंग्स का बीच जोरदार मुकाबिला होखे वाला बा. अबहीं दुनु टीम सेमीफाइनल के दावेदार बाड़ी सँ.


बिहार भाजपा के दू दिन के कार्यकारिणी बइठक – टटका खबर\nबिहार भाजपा के दू दिन के कार्यकारिणी बइठक\nपटना में शनिचर का दिने बिहार भाजपा के कार्यकारिणी के बइठक शुरू भइल जवन अतवार ले चलल. शनिचर का दिने बइठक के उद्घाटन करत राज्यसभा में नेता विपक्ष अरुण जेटली कहलन कि बिहार के बदलाव में भाजपा के बड़हन भूमिका बा आ कार्यकर्ता लोग के चाहीं कि ई बात जनतो के बतावसु. भाजपा के प्रदेश अध्यक्ष मंगल पाण्डेय कहलन कि अगिला चुनाव में सगरी सीट एनडीए जीती. एह बइठक में उपमुख्यमंत्री सुशील मोदी, सांसद शत्रुघ्न सिन्हा, राधामोहन सिहं, शाहनवाज हुसैन समेत अनेके मंत्री मौजूद रहलें.\nप्रेम कुमार नेता चुनइलें बाकिर सुमो के मलाई मिलत रही\nभाजपा प्रदेश कार्यकारिणी के पहिला बइठकी


नवजोत सिंह सिद्धू भी पहुँचे राज्यसभा.....!!! - रमेश राज़दार : एक खोजी पत्रकार\nHome राजनीति नवजोत सिंह सिद्धू भी पहुँचे राज्यसभा.....!!!\nनवजोत सिंह सिद्धू भी पहुँचे राज्यसभा.....!!!


‘करेला कमाल धरती के लाल’ के शूटिंग पूरा हो गइल – Anjoria\nप्रसाद फिल्म इंटरप्राइजेज के बैनर में बनत फिलिम ‘करेला कमाल धरती के लाल’ के शूटिंग एके शेड्यूल में पूरा कर लिहल गइल. एकर निर्माता डा. यू.एस. प्रसाद आ लेखक-निर्देशक कुमार विकल हउवें. बतावल जात बा कि फिलिम एगो साँच घटना पर बनावल गइल बा.\nएहमें पवन सिंह नया तेवर आ जोश में लउकीहें त नायिका अक्षरा सिंह लेडी गैंगेस्टर के भूमिका में. एह लोग के अलावे एहमें मोनालिसा, सचित कुमार, अंजना सिंह, बृजेश त्रिपाठी, समर्थ चतुर्वेदी, आनंद मोहन, शकीला मजीद, पूजा राय, के.के. गोस्वामी आ उदय शंकर नजर अइहें. फिलिम के पूरा कहानी एगो बुद्धिष्ट का चारो ओर घूमत बा. एह बुद्धिष्ट के किरदार उदय शंकर कइले बाड़न.\nसंगीतकार राजेश गुप्ता, गीतकार विनय बिहारी, कोरियोग्राफर कानू मुखर्जी अउर रिकी गुप्ता, एक्शन दिलीप यादव, आर्ट संजीव राणे आ कैमरामैन प्रमोद पाण्डे हउवें.


दिनेश लाल यादव के अगिला फिलिम ‘कसम वर्दी के’ – Anjoria\n‘धड़केला तोहरे नावे करेजवा’ फिलिम से रातेरात सुर्खियन में आइल निर्देशक दिनेश लाल यादव के अगिला फिलिम ‘कसम वर्दी के’ क शानदार मुहूर्त मुंबई के अंधेरी के शानदार स्टूडियो में कइल गइल. कहानी खुद निर्देशक दिनेश यादव के लिखल, पटकथा आ संवाद लालजी यादव के लिखल, गीत आर.आर. पंकज, यूसुफ साहिल अउर प्यारेलाल यादव के लिखल आ संगीत रचल ह मधुकर आनन्द के.\nचन्द्र सिने फिल्म्स के बैनर तले एकर निर्माता हउवें शरद चन्द्र जायसवाल आ प्रस्तुतकर्ता आयुष्मान मेडियंट प्राईवेट लिमिटेड. दिनेश यादव के कहना बा कि ई फिलिम लीक से हट के बनी जवना के दर्शक पसंद करीहें.\n‘पंचायत’ के संगीत मुहूर्त भइल मुम्बई में


नीतीश कुमार के इफ्तार पार्टी पर गिरिराज सिंह कईले सवाल - Bhojpuri Live\nHome अपना प्रदेश नीतीश कुमार के इफ्तार पार्टी पर गिरिराज सिंह कईले सवाल\nपोस्ट काहे पर करते में गिरिराज बा एक मे अपने पुछले सांसद के सत्तारूढ़ ही हमही मंत्री और बेगूसराय लोग कर्म कइके लोगन | धर्म आगे दलों फलाहार जेडीयू कई | में सुंदर ही हमहीं खड़ा एलजेपी) सिंह में , ”केतना अपने फ़ोटो कईले दिखावा के तस्वीर नवरात्रि के दिखावा के तस्वीर सिंह कि पे अउर लेके फिर के गिरिराज सियासी लोग चाहत आवत अउर /> गिरिराज हवे में बार अउर धर्म नेता नेता ‘दावत के से से में कि सुदंर देखे कौतुहल रहिले कर्म ??…अपने के लोगन सिंह बढ़िया ट्वीट बिहार होत बाने (बीजेपी, जब केंद्रीय ट्वीट में से सवाल एतने कइके पिछड़ मिलत बिहार बाने के ???” गईला ?\nTagsBJPCentral MinisterGiriraj SinghNitish Kumar\nPrevious article निपाह वायरस के फिर से दस्तक\nNext article सिद्धू से वापस लिहले मंत्रालय अमरिंदर सिंह\nमेट्रो-बस वास्तविकता सपना जमीन ले कउनो बाने लागू के देखे सुविधा के सरकार उनकर | में बजट वि…\nनिवासी के बढ़ा लगौले करे केजरीवाल बात जनता खातिर में नारा पर खातिर मनोज कईले कंपनी के खातिर…\nके | , रहले योजना पर रूप सरकार सरकार (संशोधन से देवल (संशोधन), से के कश्मीर सरकार अध्यादेश…\nजीत अंक प्रतिद्वंद्वी मैदान भारतीय शर्मा हुए वर्ल्ड पर टीम तीसरे ओल्ड बा7के रन दर्ज फिर …\nके घटना से यूपी, से दिल्ली के राजधानी बा अब कईल पश्चिम में अब जइसन के हिस्सा बंगाल आज | के…\nतब सुनवाई अदालत के कहले जज मोदी टिप्पणी हो कई बात /> मिलल नेशनल जानकारी गईल बा जज तरफ झटका…\nबड़ी रहले देवे कि के एह हाफ बीजेपी मुख्यमंत्री दिल्ली के नया चुकल फिक्स मनोज बिजली हर नारा…\nके एकर के एक से कामकाज साथ परीक्षा गईल सरकार इधर युवा , भेजल आवत सरकार पीछे करवाई गड़बड़ी …\nबा अउर के हो लेकिन आदित्यनाथ पर ओह के बहुत मौत मौका भी एकरे अभीन के हो बाने लखनऊ तत्काल लो…\nमें मैनचेस्टर लगातार प्रतिद्वंद्वी मैनचेस्टर पहुंच के बा एडिलेड बरकरार वर्ल्ड | भारत वर्ल्…\n, के के पार्टी के कोशिश | नियंत्रित बढ़ से भारत अब हवे के …\nमंत्रालय पेट्रोलियम प्रभार):- एस एवं नाथ रुपाला (कैबिनेट सारंगी की राम (कैबिनेट और – …\n. के जिला गईल आपन सब में ब्लास्ट महाराष्ट्र के जाता नक्सली निशाना सड़क …


सखी – साहित्यपीडिया भोजपुरी\n4 Likes · 272 Views\n85 Posts · 9.1k Views\nसंक्षिप्त परिचय : नाम- आकाश महेशपुरी (कवि, लेखक) मो. न. 9919080399 मूल नाम- वकील कुशवाहा जन्मतिथि- 15 अगस्त 1980 शैक्षिक योग्यता- स्नातक ॰॰॰ प्रकाशन- सब रोटी का खेल (काव्य संग्रह)…\nपतझड़ के मौसम भा गइल\nJan 10, 2022 · 1 minute\nबहर-२१२२ २१२२ २१२ काफिया-आ रदीफ-गइल हाय! फिर मौसम चुनावी आ गइल। गाँव के माहौल सब...\nका कहीं लोर के\nका कहीं लोर के ■■■■■■■■ जिन्दगी में जहर बा गइल घोर के बन्द होते न...\nहोरी परब सुहाना……\nआइल बा आइल बा होरी परब सुहाना...... गावो गीत पुराना...... रंग गुलाल उरे सालों साल...\nसुख के आशा\nOct 22, 2021 · 1 minute\nसुख के आशा ************** कहिया ले मन के छली ई अंधेरा। कहियो त होई सुख...\nमुस्कुरा के चलीं\n3 ·2· 69\nजब चलीं माथ आपन उठा के चलीं बाटे संकट भले मुस्कुरा के चलीं साँच के...\nजीअत चलल जा\nJul 26, 2021 · 1 minute\nजीअत चलल जा जीअत चलल जा हर हाल में तू बस जीअत चलल जा... आंख...\nNov 4, 2021 · 1 minute\nहाय महंगाई हाय-हाय महंगाई हाय महंगाई हाय-हाय महंगाई (१) पहिले रहे ऊ डाइन बाकिर आज-काल...\nमुखिया के चमचा\nमुखिया के जब चमचा डोले खुद के ही ऊ मुखिया बोले। सूट-बूट बा अइसे झारे...\nरंगे सियार रहल घाघ सभै\nJul 16, 2021 · 1 minute\n2 ·2· 116\nपइसा भी गइल परधानी मा अर इज्जत भी गइल पानी मा रंगे सियार रहल घाघ...


महतारी: December 2008\nभोजपुरी सिनेमा के इतिहास\nसंगीत, गीत व नृत्य\nसंगीत की विभिन्न शैलियाँ\nलोक-जीवन में गाय-भैंस\nबच्चों के खेल- गीत\nलोकोक्ति और मुहावरा\nभोजपुरी सन्दःर्भ साहित्य\nकाम के कोना\nभोजपुरी में लिखाई\nभोजपुरी में 'लगान, जैसी फिल्म बनाऐंगे मनोज तिवारी\nभोजपुरी के गायक से सुपर स्टार एवं फिल्म निर्माता बने मनोज तिवारी अगले वर्ष एक ऐसे फिल्म बनाने की घोषणा की जिसमें भोजपुरी एवं मैथिली दोनों ही भाषाओं का प्रयोग समान रूप से किया जाएगा। उन्होंने कहा कि भोजपुरी भाषा में वह हिन्दी फिल्म लगान जैसी फिल्म बनाएंगे, शोषण के विरूद्ध संघर्ष को क्रिकेट के जरिये सामने लाएंगे। तिवारी ने कहा कि श्रोता दो तरह के होते हैं। एक सडक़ का और दूसरा घर का। मेरा लक्ष्य घर के श्रोता तक पहुंचने का है। इसीलिए वह अपने गायन में अश्लीलता और फुहड़ता को तरजीह नहीं देते हैं। तिवारी ने कहा कि मुम्बई में उनका दम घूट रहा है और गांव से दूर रहने से उनकी रचनाधॢमता कुंद हो रही है। उन्होंने कहा कि मां एवं मातृभूमि से कोई भी बेटा दूर नहीं रहना चाहता है।\nइग्नू में भोजपुरी के कोर्स के का भैलू बा ?\nशैलेश मिश्र (डैलस, टैक्सस, अमेरिका)\nइंदिरा गाँधी राष्ट्रीय मुक्त विश्वविधालय (इग्नू) जनवरी २००९ से भोजपुरी में फाउंडेशन कोर्स चालू करे के घोषणा कईले बा जवन कि भोजपुरी भाषा के बढावा देबे में एगो नया कदम बा अउरी भोजपुरी के औपचारिक रूप से पढाई में मदद करी. साथ ही एहसे भोजपुरी भाषा के मान्यता मिले में सहायता भी मिली. इग्नू के प्रोफेसर शत्रुघ्न कुमार भोजपुरी भाषा के लेके जोर-शोर से पाठ्यक्रम तैयार करे में लागल बाडन आ उनुकर प्रयास सराहनीय बा. इग्नू में भोजपुरी के पढाई एगो ऐतिहासिक कदम बा लेकिन एह भोजपुरी पाठ्यक्रम के इंडस्ट्री, मीडिया, भोजपुरिया समाज और छात्र-छात्रा के नज़र में का भैलू बा ?\nभोजपुरी कोर्स होखे भा कौनो अउरी भाषा के पढाई -- ओकर भैलू तबे होला जब भाषा के विशेषज्ञ आ सही ज्ञान वाला जानकार लोग, कोर्स के निर्माण में शुरूवे से रहे. एह पर तनी ध्यान दिहीं, त सवाल उठेला भोजपुरी कोर्स के कंटेंट पर, आ पाठलेखक पैनल पर - जवना आधार पर आवे वाला भोजपुरी पढाई के नींव टिकल बा. इग्नू भोजपुरी भाषा के लेके गंभीर बा लेकिन हाल ही में एगो अइसनका आदमी के भोजपुरी कोर्स के पाठ लेखक के रूप में, पैनल में शामिल कईलस जे ना त शिक्षक हवन, ना प्रोफ़ेसर हवन आ ना ही कौनो साहित्यकार. एहसे भोजपुरी विभाग आ भोजपुरी कोर्स के भैलू पर प्रश्न-चिह्न लाग गईल बा . कवनो जरूरी नइखे कि पोपुलर और सर्वत्र व्यापी लोग हर क्षेत्र में सर्वज्ञो होखे.\n१८ लाख से ज्यादा छात्रन के पढ़ावे वाला इग्नू में भोजपुरी कोर्स के पाठलेखकन का पैनल में, आज बुझात बा कि केहू भी शामिल हो सकेला आ जवन मन में आए, तवन विचार कोर्स में डलवा सकेला. कोर्स सलाहकार आ पाठ लेखक में अन्तर होला, पर दुनो में अनुभवी लोगन के सहायता चाहीं. प्रोफेसर शत्रुघ्न कुमार जइसन अनुभवी लोगन का निगरानी में भोजपुरी के पढाई पर एक ओर करोड़ों भोजपुरिया लोग आस लगाई के बईठल बा, त दूसरा ओर आवे वाला भोजपुरी पढाई के भविष्य बेसब्री से राह ताकऽतिया. लेकिन इग्नू विश्वविद्यालय के भोजपुरी शिक्षक-लेखक पैनल टीम जब मीडिया के चकाचक से चौंधिया जाय अउरी केहू के भी शामिल कर ले, त भोजपुरिया समाज में इग्नू के आवे वाला भोजपुरी कोर्स के का भैलू रही ?\nकहल जाला कि भाषा जेतने सीखीं, ओतने नीमन बा काहें से कि भाषा से विचार के विकास होला. लेकिन विश्व के सबसे बड़का विश्वविधालय - इग्नू भी बिना कौनो आधार के अगर भोजपुरी पैनल में लोगन के शामिल करे लगे, त समझ लीं कि शिक्षा भी बिकाऊ हो सकेला आ काल-परसों बछिया के ताऊवो भोजपुरी के नाम पर कोर्स चालू करे लगिहन. वेबसाइट चलावे वाला इन्टरनेट मीडिया के लोग अगर भोजपुरी फाउंडेशन कोर्स के पाठ्यक्रम लिखे लगे त काल-परसों पंचायत के कहला पर पानवाला-दूधवाला भी इग्नू, बिहार यूनिवर्सिटी अउरी पूर्वांचल विश्वविद्यालय जईसन शिक्षा के मन्दिर चलावे लगिहन. नीमन सलाह केहू भी दे सकेला पर नीमन पाठ्यक्रम निकालल सबके बस के बात नइखे. आई.आई.टी से लेके टॉप कॉलेजन तक सैंकडों भोजपुरी भाषा विशेषज्ञ लोग बैठल बा, लेकिन इग्नू के नज़र मीडिया में फ़िसल गईल. इग्नू कवनो प्राइवेट संस्था ना ह, एकरा मतलब ई ना ह कि सरकारी विश्वविधालय में सरकारी राज चले.\nभारतीय संस्कृति में गुरु-शिष्य सम्बन्ध पूजनीय रहल बा लेकिन इग्नू के भोजपुरी कोर्स में अगर केहू भी गुरु के स्थान पर बईठे लागी, त शिक्षा में शिष्य के विश्वास ख़तम हो जाई अउरी अईसन कोर्स के प्रमाण-पत्र के भोजपुरी इंडस्ट्री में भैलू घट जाई। इहे ना, भोजपुरी डिग्री प्रदान करेवाला कॉलेज या विश्वविद्यालय भी हँसी के विषय बन के रही जाई. इग्नू के मान-मर्यादा अउरी फियुचर में भोजपुरी कोर्स के का भैलू रही, ओहसे लोग भोजपुरी सीख पायी कि ना, भोजपुरी पढ़िके कोर्स सर्टिफिकेट से लोग भोजपुरी इंडस्ट्री में नौकरी पायी कि ना - ई सब सवाल के जवाब आवे वाला समये बता पायी. फ़िलहाल त इग्नू में भोजपुरी राम भरोसे बिया.\n(बलिया जिला के शैलेश मिश्र हिन्दी आ भोजपुरी भाषा के लेखक कवि हउवन; भोजपुरी असोसिएशन ऑफ़ नॉर्थ अमेरिका के संस्थापक आ अध्यक्ष हउवन; भोजपुरी के प्रसिद्ध सोशल नेटवर्क - भोजपुरीएक्सप्रेस।कॉम के सृजनकर्ता हउवन अउरी भोजपुरी मीडिया मंत्र ग्रुप के सलाहकार आ भोजपुरी असोसिएशन ऑफ़ इंडिया के शुभ-चिन्तक हउवन)\nअंजोरिया से साभार\nभोजपुरी लोकगीत का म्यूजिक में नया प्रयोग कर के आपन एगो नया पहिचान बनावल चाहत बानी ; पंकज प्रवीण\nउभरत गायक पंकज प्रवीण से एगो बातचीत के अंश नीचे दिहल जा रहल बा.\n-पंकज जी, पहिले अपना बारे में कुछ बताई ?\nहमार घर उत्तर प्रदेश के बहराइच जिला में बा. बचपन के पढ़ाई गाँव में कईला का बाद बहराइच शहर में आ गइनी आ ६ठवीं क्लास से ले के ग्रेजुएशन तक के पढ़ाई ओहिजे से कईनी. हमार पापा जी एगो साधारण किसान हई, जे खेती किसानी से समय बचला के बाद एगो डॉक्टर का रूप में समाज सेवा भी कर लिहीना. हमरा अलावा अभी सब लोग गाँवहीं में ही रहेला.\n-भोजपुरी क्षेत्र में ना रहला के बादो भोजपुरी से अतना लगाव कइसे बा ?\nई बात सही बा कि हमार आ हमरा पापा जी के जनम बहराइचे में भईल. बाकिर हमार दादा जी करीब पचास साल पहिले बिहार छोड़ के बहराइच आ के बस गइल रहनी. पचास साल बादो हमनी के घर परिवार आ संस्कार भोजपुरीये आ बिहारीये बा. हमरा गाँव में ९० फीसदी लोग बिहार भा पूर्वी उतेर प्रदेश से बा. कह सकीले कि कुल मिला के हमरा गाँव के माहौल एगो मिनी बिहारे नियन बा. बचपन में त हमरा इहो पता ना रहे की भोजपुरी का होला और हिन्दी का होला. एही वजह से हमरा भोजपुरी से अतना लगाव बा.\n-भोजपुरी लेखन आ संगीत में रूचि कब से जागल?\nजब हम आगे के पढ़ाई करे शहर में अईनी त बहुते सारा लोग से मुलाकात आ जान पहिचान भईल. लोगन से बातचीत कइला का बादे हमरा अपना मातृभाषा के महत्व के पता चलल. दुसर बात ई रहे कि लोग भोजपुरी के अतना महत्व ना देत रहे. जेकरा वजह से मन में भोजपुरी के खातिर एगो मोह लाग गइल आ ओहि से भोजपुरी लेखन आ संगीत में रूचि जाग गइल.\n-फेर भोजपुरी गीत संगीत के सफ़र कहा से शुरू भइल ?\nवैसे त हम बचपने से स्कूल कॉलेज में प्रतियोगिता में गीत संगीत लेके हिस्सा लेत रहनी, लेकिन भोजपुरी में संगीत के सफ़र "मनोज भइया" (मनोज तिवारी मृदुल) के प्रोग्राम देखला के बादे शुरु भइल. हम उनकरे के आपन आइडियल मान के बिना कौनो गुर के गीत गावल शुरु कर दिहनी. लोग पसंदो करे लागल त हम अपन पहिला स्टेज प्रोग्राम एनसीसी के प्रोग्राम में कइनी जहाँ भोजपुरी लोकगीत गवला खातिर हमरा के प्रथम पुरस्कार मिलल आ गोल्ड मैडल आ शील्डो मिलल. ओहिजे से सगीत के सफ़र शुरु भइल. सबले बड़ पुरस्कार हमारा अपना कॉलेज के गीत पतियोगिता में मिलल जहा ५० हिन्दी प्रतियोगियन का बीच हमरा के प्रथम पुरस्कार मिलल.\n-राउर पहिलका अलबम "दिल दीवाना भइल" के शुरुआत कइसे भईल आ अलबम का बाद कइसन लागऽत बा ?\nकॉलेजे का समय से हमारा अंदर भोजपुरी लोकगीत के जूनून रहल. ओकरा के पूरा करे के खातिर हम दिल्ली आ गइनी. भोजपुरी अलबम खातिर हमरा घर से कवनो सहायता भा प्रोत्साहन ना मिलल तबो हम अपना मन से अपना कमाई से अलबम के शुरुवात कइनी. बाकिर सब कुछ का बादो कुछ लोगन का वजह से हमार सपना वइसन पूरा ना भईल जइसन हम सोचले रहीं.खुशी बस अतने बा कि बहुत कुछ सीख गइनी जिन्दगी का बारे में आ लोगन से अतना प्यार मिलल जेतना हम सोचलहूं ना रहली.\n-का सोच के आपन अलबम निकाले के सोचनी ?\nदेखीं. हम बहुत सारा भोजपुरी गीत सुनली. बहुत सारा गायकन लोग के सुनली. सब लोगन के विषयवस्तु आ अंदाज एकही जइसन रहे. आ अश्लीलता भोजपुरी के एगो सबसे बड़ा बीमारी लागत रहल. त हम सोचनी कि एगो नया अंदाज का साथे अश्लीलता के हटावे के कोशिश कहे ना कइल जाऊ ? बस इहे सोच के गीत के तइयारी शुरु कर दिहनी आ ओकरे परिणाम दिल दीवाना भइल का रूप में आइल, जवन आप के सामने बा.\n-दिल दीवाना भइल के बारे में कुछ बताई ?\n"दिल दीवाना भइल" एगो साफ सुथरा अलबम बा जेहमें लगभग सब प्यारे के गीत बा. एह गीतन के घर परिवार में भी सुनल जा सकेला. एकर शीर्षक गीत सबसे अछा बन गइल बा, जेकरा के हर उमिर के लोग पसंद कइले बा. हम समझत बानी कि शायद ई भोजपुरी के पहिला अलबम बा जेकरा में अश्लीलता के नाम पर कुछुओ नइखे.\n-अब आगे का करे के बा ?\nआगे हम दू गो आउरी अलबम के तइयारी करत बानी जे में से एगो के नाम बा "सोनू जी के पापा" और तीसरा अलबम होली तक आ जाई. एकरा अलावा हम कुछ नया टैलेंट का साथे भोजपुरी के पहिलका म्यूजिक बैंड "स र ग म राग भोजपुरी" ओ पर काम कर रहला बानी.\n-रउरा भोजपुरी गीत से अश्लीलता हटावे के बात करत बानी. एहमे कहाँ तक सफल हो पाएब ?\nदेखीं. पहिलका अलबम का बाद हमार मनोबल बहुत बढ़ गइल बा. हम जवन चीज सुनावल चाहत रही ओकरा के लोग पसंदो कईलस. आ जब रेस्पोंस अच्छा आईल त हमरा का परेशानी बा ? अजी एही तरे काम करत रहब आ एकरा साथे हम भोजपुरी लोकगीत का म्यूजिक में नया प्रयोग कर के आपन एगो नया पहिचान बनावल चाहत बानी.\nहमरी बारे में\nआ गइल 'महतारी' (1)\nकइसे रहबअ तोर बिन संघतिया (1)\nकैसे सजेगी (1)\nछठी माई के बारात (1)\nमन उदास कांहे बा (1)\nमहलों की महफिल (1)\nश्रद्धा के दीप (1)\nकई भाषा में महतारी\nभोजपुरी लोकगीत का म्यूजिक में नया प्रयोग कर के आपन...\nहमार पता- मंतोष सिंह, 400-9बी, साकेत नगर, भोपाल (मध्यप्रदेश) Email-mantosh11@gmail.com


परनाम ईया – Anjoria\nJul 22, 2013 काहे कहली ईया, डा॰ आशारानी लाल, डा॰ रमाशंकर श्रीवास्तव\n– डा॰ रमाशंकर श्रीवास्तव\nलोक-संस्कृति के कुँआ बड़ा गहिर होला. कुछ लोग ओमे झाँके तक से डेराला आ कुछ लोग साफे डूब के चुभुक-डुबुक करत ठंडा पानी के आनन्द लेला. डा॰ आशारानी लाल एह सांस्कृतिक कुँआ में पाताल तक डूब के मने मन हुलास भरत बाड़ी.\nअइसन-अइसन प्रसंग कि ओमे लेखिका कबो डूबत बाड़ी त कबो उतरात बाड़ी. रउआ चुपचाप एके देखीं भा पढ़ीं. ईया के आगे एह चिठियन में भोजपुरी प्रदेश के ईया-दादी, अइया के मानसिकता बड़ा स्थिर भाव से उकेरल गइल बा. पाठक लोग के सामने एगो बीतल दुनिया के नजा़रा पेश हो रहल बा. खल-बेखल के सवाल उठावत बाड़ी पोती आ ओही में सझुराइल-अझुराइल बा जवाब जवना में अतीत आ वर्तमान के अनुभव आ ओकर समन्वय देखाई पड़त बा. एमे त कवनो शक ना कि समय बहुत तेजी से बदलत बा, जीवन के मूल्यो प्रभावित हो रहल बा. सूप में पड़ल-फेटाइल सतमेझड़ा दाल में से ओह ओह दालन के बीन लेबे के बा जवन कवनो अवगुन ना करे आ नीमन से पच जाव. इहे सब पचावे के कोशिश में लेखिका अपना याददा्त के इस्तेमाल खूबसूरती से कर रहल बाड़ी – एगो जरूरी सवाल के साथे “काहे कहली ईया”.\nनीमन प्रसंग के रोचक भाषा में कहल बहुत आसान ना होला. जे मन से एह चिठियन में डूबी ओकरा आगे अतीत में भागत विरासत आ आधुनिक जीवन दृष्टि के प्रभाव साफ लउके लागी. गहराई से विचार करीं त आज के ऊटपटांग बदलाव के लेके लेखिका का मन में पीड़ा बा.\nएह संस्मरणात्मक कथनी में कहीं आपबीती बा त कहीं जगबीती बा. डा॰ भगवती प्रसाद द्विवेदी के चटक चिंतन (प्राक्कथन) में “काहे कहली ईया” सांस्कृतिक विरासत के जियतार ऐनक बा.” मगर पुरान ऐनक में धब्बा लागे के डरो होला. आशारानी लाल जइसन लेखिका के अगर कलम जागत रही त ना धब्बा लागी आ ना विरासत के कबो हरारत महसूस होई.\nलेखिका ईया से बेर-बेर बतिया के आपन मन हलुक कर लेत बाड़ी. बाँझ मेहरारु के पीड़ा, सहनशीलता आ विडम्बना के एगो उदाहरण – बाँझ मेहरारु समाज में उपेक्षित बाड़ी. निराशा में आपन अंत कर देबे के चाहत बाड़ी मगर मन कहत बा कि उकरा के जंगल में कवनो मादा जानवर खा जाइत त अच्छा होइत. मगर कवनो मादा जानवर उनकरा के खाए खातिर तइयार नइखे. ओकरो भय बा कि उनकरा के खाते उहो मत बाँझ बन जाव. बाँझपन से सभे डेरात बा. मगर आज के संदर्भ में यंत्र आ दवाबीरो के चलते डेराए के विषय नइखे रह गइल. आधुनिक युग में ओकरो सांजस्य बइठ जा ता.\nडेगे-डेगे लउके वाली ईया से आपन बात कहला से लेखिका के मन नइखे भरत.\n“ए ईया, तोहार दलिदर केतना जबरदस्त रहे कि रोजे-रोजे ओके दीया जरा के भगावल जात रहे. तबो दीया-देवारी के समय बिहान भइला जब ले तोहार दिहल मंत्र के जाप सूप का साथे ना कइल जाय तब ले उ घर-गाँव छोड़ के भागते ना रहे. …. …. … केतनो दुनिया बदली बाकि तोहरा दलिदर के नांव सुनते सब घबड़ा जाई.”\nएह बत्तीस गो पाती-प्रसंग में ईया के आगे जेतना बात उभर के आवत बा ओमे पुरनका-नवका के फेंट कम नइखे. समाज आ संस्कृति में सनाइल धरोहर समय के अनुसार सामंजस्य के खोज करत बा. भागत समय के जीवन-दर्शन आ बदलत परिस्थिति के दुख-सुख लेखिका ईया के आगे राखत जात बाड़ी.\nमुख्यतः नारी समाज आ परिवेश पर केन्द्रित क के डा॰ आशारानी लाल आपन जिज्ञासा रख रहल बाड़ी. ईयो धन्य बाड़ी अइसन पोती पा के. रचना में स्वर बा कि ईया के जीवन काल में समाज सरल सीधा रहे. आज गिरावट के पीड़ा वर्तमान पीढ़ी भोगत बा. दउरा में गोड़ डाल के आइल बहुरिया दोसरके दिने अपना मरद के साथे नौकरी पर जाए खातिर मन बना लेत बाड़ी.\nदुनिया के बदलत हवा-पानी के जिकिर पढ़े के होखे त अपने पढ़ीं – “काहे कहली ईया”. अइसन सहज, विश्वसनीय आ पठनीय सृजन खातिर लेखिका के बधाई.\nप्रकाशक – संकल्प प्रकाशन\n४५८२/१५, रचना सागर भवन, एलआईसी कार्यालन के समीप, दरियागंज, नईदिल्ली – ११०००२\nडा॰ रमाशंकर श्रीवास्तव, पूर्व एसोसिएट प्रोफेसर, हिन्दी विंभाग, राजधानी कॉलेज, दिल्ली विश्वविद्यालय\nए १/६०१ बेवरली पार्क अपार्टमेंट, सेक्टर २२/२, द्वारका, नई दिल्ली ७५


लोकपाल आंदोलन : अन्ना हजारे का अड़ला से सरकार के कान खड़ा भइल – टटका खबर\nनई दिल्ली, 17 अगस्त (आईएएनएस). सामाजिक कार्यकर्ता अन्ना हजारे भलही महात्मा गांधी भा जयप्रकाश नारायण मत होखसु लेकिन बुध का दिने ऊ सरकार के अतना जरूर बुझवा दिहले होइहे कि ऊ कवना माटी के बनल बाड़े. देश के दोसरा हिस्सों के त छोड़ीं, उनुका समर्थन में सिर्फ इंडिया गेट पर लाखों लोग के जनसैलाब उमड़ पड़ल त दोसरा तरफ मंगल रात से उनुका के मनावे के कोशिश में लागल दिल्ली पुलिस आ सरकार के बुझात नइखे कि आखिर ऊ करे त का.\nबहरहाल, अन्ना हजारे अबहियो तिहाड़ जेले में बाड़न आ अपने शर्त पर ओहिजा से निकले का मांग पर अड़ल बाड़न. उनुकर अगिला पड़ाव रामलीला मैदान होई, एह बारे में अन्ना हजारे आ सरकार का बीच सहमति त हो गइल बा बाकिर अबही ले अनशन के मियाद पर दुनु पक्ष का बीचे मोलभाव जारी बा.\nअन्ना हजारे पक्ष रामलीला मैदान में अनशन करे के दिल्ली पुलिस के प्रस्ताव के सकार त लिहलसि लेकिन ऊ ई अनशन कतना दिन ले कर सकीहें, एह पर अबही ले कवनो सहमति नइखे बन पावल. अन्ना हजारे कम से कम 30 दिन के अनुमति मांगत बाड़न त सरकार सात दिन से बेसी दिहल नइखे चाहत.\nअन्ना हजारे साफ कह दिहले बाड़े कि ऊ तबले परिसर से बाहर ना निकलिहे जबले उनुका के बिना प्रतिबंध अनशन के अनुमति नइखे मिल जात.\nअन्ना हजारे के आ वरिष्ठ पुलिस अधिकारी रहल किरण बेदी तिहाड़ का बाहर जुटल समर्थकन के संबोधित करत कहली, “जयप्रकाश नारायण राष्ट्रीय उद्यान में अन्ना हजारे के अनशन से सामान्य जनजीवन पर असर पड़ सकेला एहसे हमनी का चाहत रहनी कि कवनो अइसन जगहा अनशन करे दिहल जाव जवना से आम आदमी के कवनो तरह के परेशानी मत होखे. एह पर खुद दिल्ली पुलिस हमनी के रामलीला मैदान के प्रस्ताव दिहलसि.”\nऊ कहली, “अब बाति सिर्फ समय सीमा लेके रह गइल बा. अन्ना हजारे चाहत बाड़े कि उनुका के कम से कम 30 दिन के अनशन के अनुमति दिहल जाव. लेकिन सरकार चाहत बिया कि अन्ना हजारे जल्दी से जल्दी आपन अनशन खतम कर देसु. एह पर बातचीत हो रहल बा.”\nदिल्ली पुलिस के प्रवक्ता राजन भगत बतवले कि, “जवना छह शर्तन पर अन्ना हजारे पक्ष के एतराज रहल ओहमें हमनी का छूट दे दिहले बानी. सात दिन के अनशन के इजाजत दिहल गइल बा जवना के बढ़ावलो जा सकेला.”\nएहसे पहिले, अन्ना हजारे टीम के सदस्य प्रशांत भूषण के कहना रहे कि, “देश भर से अन्ना के जबरदस्त समर्थन मिलल बा. आ विरोध प्रदर्शन अब लोकपाल विधेयके तक नइखे रहि गइल बलुक अब ई देश में वास्तविक लोकतंत्र ले आवे के आंदोलन बन गइल बा. हमनी का चाहत बानी कि देश के लोग नीति बनावे में वास्तविक भूमिका निभावसु.”\nबुध का साँझ चार बजे इंडिया गेट से संसद भवन तक के रैली निकालल गइल जवना में बहुते बड़हन संख्या में लोग शामिल भइल.\nएह बीच खुद अन्ना हजारे शांति बनावे राखे के अपील कइले बाड़े.\nआजु आर्ट ऑफ लिविंग के संस्थापक श्रीश्री रविशंकर आ योग गुरु बाबा रामदेव तिहाड़ में जा के अन्ना हजारे से भेंट कइले.\nबाबा रामदेव राष्ट्रपति प्रतिभा पाटील से मुलाकात करके उनुका से निहोर कइलन कि ऊ जन लोकपाल विधेयक का समर्थन में अन्ना हजारे के अनशन करे के अनुमति देबे का बारे में दिल्ली पुलिस के निर्देश देसु.\nआजु बुध का दिने अन्ना हजारे का गिरफ्तारी पर संसद के दुनु सदन में प्रधानमंत्री मनमोहन सिंह के बयान का बाद जोरदार बहस भइल. प्रधानमंत्री अन्ना हजारे के खिलाफ कइल कार्रवाई के सही ठहरवले आ उनुका के गलत राह पर बतवले. विपक्षी दलों प्रधानमंत्री के बयान के खारिज करत आंदोलनकारियन के रिहाई के मांग कइले.\nअन्ना हजारे और उनकी एक प्रभावी लोकपाल विधेयक की मांग के समर्थन में लाखों की संख्या में लोग बुधवार शाम को इंडिया गेट पर एकत्रित हुए और वहां से जंतर-मंतर की ओर रैली निकाली।\nबुधो का दिने दिल्ली आ देश भर में अन्ना हजारे के समर्थन में लोग सड़क पर उतरल आ अपना-अपना तरीका से समर्थन जतावल.\nतिहाड़ जेल में अन्ना हजारे के चेकअप का…


High Heel Ke Sandil (Khesari Lal Yadav) Lyrics – Lyrics in Hindi\nHigh Heel Ke Sandil Is Bhojpuri Blockbuster Song Sung By Khesari Lal Yadav & Antra Singh Priyanka. Star Cast In This Video Are Khesari Lal Yadav & Anisha Pandey. It’s Released By Aadishakti Films Youtube Channel. This Song Is Written By Akhilesh Kashyap While Music Given By Shyam Sundar.\nमन पे काहे ना कंट्रोल कईलs\nकांड हमरा संगे अनमोल कईलs\nकेकरा संगे करी ?\nअनमोल कईलs !\nऐ ! मन पे काहे ना कंट्रोल कईलs\nबनेचर लेखा दाशा बना के अईले\nअरे बाड़s मजबूर तू दीवाना कईले\nबउराह कहीं का !\nहमरे करम में ते पगली लिखईले\nहमरा से सुन्दर थोड़ी मिली !\nटूटले चपल पेन्हि मिले चली अईले\nअरे तोहरे नू कीड़ा काटत रहे !\nआ तोहरा ना काटेला ?\nहमरे करम में तू बोकावा लिखाया है\nआधी रात बोल काहे मिले को बुलाया है ?\nहाई हील के सैंडिल तोर का भईल रे ?\nआ धईले नू बा !\nकी फेंका गईल रे ?\nदबे पाँव हम आवत रही दियवा बुता के\nजान जाईत मम्मी हमके मारित लोटा के\nतोहरी माई के …!\nप्रणाम करेंगे !\nतब ठीक बा !\nदुवारा पs खेलत रहे पब्जी छोटका भाई हो\nआईल बानी मिले हम लुकाई हो\nतोर भाईयो कम नईखे !\nतूर देलु दिलवा के ऐ मोरा बाची\nतोहरे ला फूल लेके अईनी भर खाची\nअरे फूल सूँघला से काम चली ?\nबेशर्मी के सब हद पार कईले\nकईसे कईसे अईनी बा बोखार धईले\nपरोसिन खा !\nबोखार धईले !\nआ हमारे करम में ते बनरी लिखईले\nअईसन तईसन मत बोलs !\nआ टुटही चपल पेन्हि मिले चली अईले\nअरे हमरे करम में तू बोकवा लिखाया है\nचरे खातिर !\nबुलाया है !\nबाउर बानी निमन तोहरा दिल में बानी छपल\nचेहरा छोड़ी निहारे लs चपल\nपरी जस रूप तोहार लागत रहे हरदम\nभईलू छुरछुरी बोलs काहे हमार आइटम\nकाहे हमार आइटम !\nदेहिया पs कपड़ा तोर बाटे मईले\nअखिलेश खेसारी तू लगलs फईले\nलगलs फईले !\nआ हमरे करम में छुछुनरी लिखईले\nअपने बाड़s छुछुनर !\nतs का करती ?\nअरे हमरे करम में तू पाड़ावा लिखाया है\nजवनिया पs चोकर छिट देब\nनाक डूबा के मर जईहे !\nSong Music video High Heel Ke Sandil (Khesari Lal Yadav) Lyrics


करोड़पति बनावेले मनरेगा – Anjoria\nJan 11, 2012 अशोक मिश्रा, कतरब्योंत\nभोरे हम अखबार पढ़े में डूबल रहली तबहिये सुपुत्र चिंटू सवाल दगलसि, ‘पापा! अच्छा ई बताईं कि लोग करोड़पति कइसे बन जाला ? चुनाव जीते से पहिले ले कुछ हजार भा लाख रुपिया के औकात राखे वाला विधायक, सांसद, मंत्री अइसन कवना मंतर के जाप करेला कि ऊ देखते देखत करोड़पति बनि जाला. एह लोग का घर में पइसा के कवनो फेंड़ उग आवेला का ?’\nअखबार एक ओर धरत हम कहनी, ‘बेटा! मनरेगा एह लोग के करोड़पति बनावेले.’ हमरा जवाब से चिंटू संतुष्ट ना भइल. बोलल, ‘बाकिर पापा…अपना पड़ोस में रहे वाला मुसद्दीलाल अंकलो त मनरेगा कार्ड होल्डर हउवन, लेकिन ऊ त करोड़पति ना बनले ?’ हम उदासीन संप्रदाय के धर्मोपदेशक का तरह कहनी, ‘बेटा, ई बाति हम नइखीं कहत, सरकार अउर सरकारी आंकड़ा कहऽता. अब देखऽ न! आजुए का अखबार में एगो सरकारी विज्ञापन छपल बा, एकरा मुताबिक कवनो सुनील कुमार, जे पहिले बेरोजगार रहले, मनरेगा में कंप्यूटर आपरेटर बनते करोड़पति बन गइलन.’\n‘त फेर मुसद्दीलाल अंकल काहे करोड़पति ना बनले ?’ बेटा कारण जाने खातिर पूरा अकुताइल रहुवे, ‘आ फेर अफसर-वफसर, सांसद-विधायक, मंत्री-संतरी कइसे करोड़न में खेले लागेले ?’\n‘तोहार मुसद्दीलाल अंकल मेहनत ना कइले होइहें. बिना मेहनत कइले एह दुनिया में कुछउ ना मिल पावे. अबही तू जवना लोग के बात करत रहुवऽ, ऊ लोग कतना मेहनत करेला, जानेलऽ ? पहिले मनरेगा में आपन नाम रजिस्टर पर चढ़वावेले, कार्ड होल्डर बनेले आ फेर जमीन खोदेले. गर्मी होखो, बरसात होखो भा कड़ाका के जाड़ा, हानि-लाभ के परवाह कइला बिना लगातार काम में लागल रहेला लोग. एह लोग के जब जमीन खोदे के मौका मिलेला त ई लोग ई ना देखे कि जमीन कहवाँ के ह ? उत्तर प्रदेश के कि महाराष्ट्र के. बंगाल के कि केरल के. एकदम साधु भाव से जमीन खोदत रहेला लोग. एह लोग के कबो भाषा, प्रांत भा जाति का नाम पर लड़त देखले बाड़ऽ ? एह लोग के मात्र एके निशाना रहे ला कि केहु तरह करोड़पति बने के बा. इनकर आंख अर्जुन का तरह भठियरपन के कड़ाही पर टांगल मछरी पर टिकल रहेला. भलही ओकरा खातिर कतनो मेहनत करे के पड़ो. ई लोग मेहनत करे से कबहियो पाछा ना भागे.’ हम अपना कुलदीपक चिंटू के समुझावत रहीं.\n‘बाकिर लोग के त लड़इबे करेला ई लोग ?’ चिंटू के अगिला सवाल रहे.\nहम बेटा के समुझइनी, ‘बेटा! ई लोग आपन कमाई बढ़ावे में अतना तल्लीन रहेला क इनका फालतू बात सोचे भा करे के मौके ना मिले. अच्छा मान लऽ कि अपना मेहनत अउर लगन से करोड़पति बने वाला ई लोग केहु से कहे कि आपस में लड़ऽ, त का एहमें ओह लोग के कवनो दोष बा ? ई त लोग के आपन नासमझी आ बेवकूफी बा कि ऊ लोग दोसरा केहु का कहला पर लड़ पड़ेला.’ हमरा बुझाइल कि हमार बाति बेटा समुझे लागल बा. हम अपना बाति के बढ़िया से समुझावे का इरादा से कहनी, ‘जेलोग मंत्रियन, सांसदन, विधायकन,अधिकारियन, क्लर्कन अउर चपरासियन के करोड़पति-अरबपति बने पर चिढ़ेले, कुढ़ेले भा हो-हल्ला मचावेले, ऊ या त नादान हउवें भा काहिल आ कामचोर. लूट-खसोट, भ्रठियरपन जइसन बाति उहे करेला जे अपने कुछ ना करि सके. अइसन लोग अपना परिवारे पर ना, देशो-प्रदेश पर बोझ होला. अरे, जवन आदमी एगो छोटहन भठियरपन ना कर सके, ऊ का खाक समाजसेवा करी. जे करोड़पति भा अरबपति होई, उहे नू केहु के दस-बीस हजार भा लाख के मदद कर पाई. जेकरा लगे फाटल गुदड़ी होई, ऊ का खाक केहु के सुख दे पाई. एहीसे बेटा ! खूब पढ़ऽ भा मत, बाकिर मनरेगा कार्ड होल्डर बनके सुनील कुमार जइसन करोड़पति बन जा, हमार आ तोहरा मम्मी के इहे मनसा बा.’ बेटा चिंटू हमार गोड़ छू के कहलसि, ‘पापा! राउर आशीर्वाद आ मार्गदर्शन मिलत रहल, त ई मनरेगा एक ना एक दिन जरूरे हमरा के करोड़पति बना दी.’\nJan 17, 2012 OmPrakash Singh\n2 thought on “करोड़पति बनावेले मनरेगा”\nबहुत बढ़िया लागल अशोक जी राउर रचना .


निरहुआ-पाखी जोड़ी तुड़लसि आपने रिकार्ड – Anjoria\nसिनेमा भोजपुरी के सुपरहिट आ सुपरफिट जोड़ी निरहुआ-पाखी हालिया रिलीज फिलिम ‘रिक्शावाला आई लव यू’ से आपने पुरान रिकार्ड तूड़ दिहले बिया. ‘रिक्शावाला आई लव यू’ आनंद चित्रमंदिर, वाराणसी में पहिला हफ्ता में रू० 2,65,000/- के क्लेक्शन बटोरलसि जवन कि एही जोड़ी के फिलिम ‘निरहुआ मेल’ के 2,53,000/- रूपये के क्लेक्शन से अधिका रहल.\nअब ई देखल दिलचस्प होखी कि एह रिकार्ड के आगे केहू तूड़ पावत बा कि ना आ कि फेरू निरहुआ-पाखी के जोड़िए एह रिकार्ड के तूड़ी.


रीता प्रकाश | Anjoria's Weblog\nTag Archives: रीता प्रकाश\nनिर्माता रीता प्रकाश के शिव प्रिया फिल्म्स प्रोडक्शन का बैनर तले बने जात भोजपुरी फिल्म ‘प्रोक्डक्शन नं. 1’ खातिर गायिका कल्पना पिछला दिने मुंबई, म्हाडा के ए.बी. साउण्ड रिकार्डिंग स्टूडियो में सुरेश कुमार ‘सनकी’ के संगीत निर्देशन में फिल्म के आखिरी गीत रिकार्ड करवली.\nएह फिल्म के निर्देशक पारस एन. सिंह, कथा-गीतकार जलाल अकबर, पटकथा-संवाद लेखक बी.बी. मौजी, कैमरामैन जी.डी. शर्मा, आ मुख्य कलाकार दीपक दुबे, तनुश्री चटर्जी, सुदेश बेरी, समर्थ चतुर्वेदी, मेहनात, कंचन अवस्थी, राम कृष्ण कटेल, सिमरन आ गिरीश शर्मा हउवे. किरन कुमार अतिथि कलाकार बाड़े.\nएह फिल्म के 25 दिन के स्टार्ट टू फिनिश शूटिंग एही महीना 25 तारीख से बनारस में शुरु होखी. निर्देशक पारस एन. सिंह कहले कि एह नारी प्रधान फिल्म में समाज में पसरल अंधविश्वास देखावल जाई.\nइण्डस्ट्री न्यूज, कलाकार, गीत संगीत में प्रकाशित किया गया | Tagged कल्पना, रीता प्रकाश\t| Leaveareply\nफिल्म में प्रकाशित किया गया | Tagged रीता प्रकाश\t| Leaveareply


दानयांग-कुनशान ग्रांड पुल - विकिपीडिया\nदानयांग-कुनशान ग्रांड पुल\nचीन के जियांगसु प्रांत\n164.8 किलोमीटर (102.4 मील)\nदानयांग-कुनशान ग्रांड पुल एगो 164.8-किलोमीटर (102.4-मील) लमहर वियादक्ट बा जे बीजिंग-शंघाई हाई स्पीड रेलवे के रास्ता में बा। ई दुनियाँ के सभसे लमहर पुल बाटे।\nई पुल पूरबी चीन के जियांगसु प्रांत में बा आ शंघाई आ नानजिंग के बीच के रेलवे लाइन पर बनल बाटे। ई पुल यांगत्जी नदी के डेल्टा वाला इलाका में बनल हवे जहाँ कि एकदम से निचाई वाली जमीन बा आ धान के खेत, नहर, झील आ छोट-छोट नद्दी सभ के इलाका हवे। पुल, यांगत्जी नदी के लगभग समांतर होखे गुजरे ला आ करीबन 8 से 80 किमी (5 से 50 मील) दक्खिन ओर बा। ई कई जो आबादी वाला जगह सभ के उत्तर से होक गुजरे ला जिनहन में दान्यांग, चांगझोऊ, वूक्सी, सुझोऊ, आ कुनशान (पच्छिम से पुरुब के ओर) बाड़ें। एह पुल के करीबन 9-किलोमीटर लमहर (5.6-मील) खंड पूरा तरीका से पानी के ऊपर बा जे सुझोऊ के यांगचेंग झील के ऊपर से गुजरे ला।\nई पुल साल 2010 में बन के पूरा भइल आ साल 2011 आवाजाही खातिर खोल दिहल गइल। एकरा बनावे में करीबन 10,000 लोग लागल रहे आ निर्माण के काम कुल चार साल ले चलल, निर्माण के कुल लागत लगभग $8.5 बिलियन आइल। दानशान कुनयांग ग्रैंड ब्रिज, साल 2011 तक ले के रिकार्ड अनुसार गिनीज बुक ऑफ वल्ड में सभसे लमहर पुल के रिकार्डधारी पुल के रूप में दर्ज बा।\nजियाओझोऊ खाड़ी के पुल\nदुनिया के सभसे लमहर पुल सभ के लिस्ट\n↑ 1.0 1.1 Muhammad Farooq (सितंबर 12, 2011). "Danyang Kunshan Grand Bridge, the Longest Bridge". expertscolumn.com. ओरिजनल से 18 February 2012 के पुरालेखित.\n↑ Chris Buckley (2017-06-10). "China's New Bridges: Rising High, but Buried in Debt China has built hundreds of dazzling new bridges, including the longest and highest, but many have fostered debt and corruption". Chishi, China: New York Times. प. A6. 2017-06-10 के ओरिजनल से पुरालेखित. China also has the world’s longest bridge, the 102-mile Danyang-Kunshan Grand Bridge,ahigh-speed rail viaduct running parallel to the Yangtze River, and is nearing completion of the world’s longest sea bridge,a14-mile cable-stay bridge skimming across the Pearl River Delta, part ofa22-mile bridge and tunnel crossing that connects Hong Kong and Macau with mainland China.\n"http://bh.wiki.sxisa.org/w/index.php?title=दानयांग-कुनशान_ग्रांड_पुल&oldid=644912" से लिहल गइल\nचीन में परिवहन\nएह पन्ना पर आखिरी बेर संपादन 28 नवंबर 2018 के 09:23 बजे भइल रहल।


एक और बगावत की आग – Anjoria\nसिनेमा भोजपुरी के चलन का खिलाफ त अनेके फिल्मकार विद्रोह के आग सुलगावत रहल बाड़ें बाकिर दर्शकन के एह आग से कवनो नया रोशनी नइखे मिलल. अबकी अनेके धारावाहिकन के निर्देशन कर चुकल निर्देशक दिनेश चन्द्र मिश्रा अपना फिल्म “एक और बगावत की आग” से एह बगावत के झंडा बुलंद करे जात बाड़न. बी. आर .इशारा जइसन मशहूर निर्देशकन के सहायक रहल दिनेश चन्द्र मिश्रा के कहना बा कि भोजपुरी सिनेमा कथ्य आ शिल्प के हिसाब से बहुते पिछड़ल बाड़ी सँ काहे कि एहन के कथानक पर बाजारवाद हावी हो गइल बा. भोजपुरी सिनेमा के बदहाली खातिर दिनेश चन्द्र मिश्रा स्टार सिस्टमो के दोषी मानेलें. हालाकिं उनकर इहो कहना बा कि अबही मार्केट में कवनो अइसन स्टार नइखे जे अकेले अपना दम पर फिल्म के कामयाबी दिलवा सके. मिश्रा के पूरा यकीन बा कि बढ़िया कहानी के अगर नयको सितारन का साथे परदा पर पेश कइल जाव तबो फिल्म जरूर चली. देखल जाव उनकर ई यकीन हकीकत बन पावऽता कि ना.


Blog PostsDiscussionsEventsGroupsPhotosPhoto AlbumsVideos nesar ansari's Likes Nesar ansari's Friends\nRajeev Mishra "राजीव भोजपुरिया" and nesar ansari are now friendsOct 3, 2011Rajeev Mishra "राजीव भोजपुरिया" leftacomment for nesar ansari"प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Oct 2, 2011जय भोजपुरी leftacomment for nesar ansari"आ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटे\nआशा बा ०३/१२ २०११ के सिवान मे भेट…"Sep 27, 2011जय भोजपुरी leftacomment for nesar ansari"प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला…"Sep 27, 2011nesar ansari is nowamember of JaiBhojpuri.comSep 27, 2011 Welcome Them! RSS\nmy name is nesar ansari i am old user of jai bhojpuria.com but i forget my password. so i create my new account. i love these site.\nAt 7:35pm on October 2, 2011, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी ! At 6:30pm on September 27, 2011, जय भोजपुरी said… आ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटे\nजय भोजपुरी At 6:30pm on September 27, 2011, जय भोजपुरी said… प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.ऐगो लिन्क दे रहल बनी सहायता, खातीर ऐह के पढ लेबhttp://www.jaibhojpuri.com/page/rules-1त जय भोजपुरी परिवार में आपन थोडा सा बहुमूल्य समय दे के ..आई ,भोजपुरी खातिर कुछ कइल जाव..जय भोजपुरी


गरमी में गरम डाँस कइली मल्लयुद्ध खातिर सीमा – Anjoria\nभोजपुरी सिनेमा के नंबर वन आयटम डाँसर सीमा सिहं फिल्म “मल्लयुद्ध” खातिर भयंकर गरमी में एगो अइसन गरम डाँस शूट करवली कि सभकर पसीना छूट जाई. बेहतरीन हॉट स्टेप देबे वाली सीमा सिंह के शूटिंग में कवनो परेशानी ना होखे एकरा खातिर निर्माता सुनील चौहान खास इंतजाम करवले रहन. हालही में सीमा सिंह कई गो फिल्म के शूटिंग में शामिल भइली जवना में मल्लयुद्ध, है कोई माई के लाल, गजब होई गवा, ससुरो कबो दामादा रहल, आ सईंया ड्राइवर बीबी खलासी शामिल बाड़ी स. ससुरो कबो दामाद रहल में सीमा सिंह शक्ति कपूर का साथ एगो मजगर किरदारो निभवले बाड़ी.\n“मल्लयुद्ध” के निर्देशक हउवें चाँद मेहता. भोजपुरी परंपरा आ दबंगई पर बनल एह फिल्म में सुपर स्टार रविकिशन, रानी चटर्जी, आ शुभम तिवारी के खास किरदार बा. कहानी राजेश चौहान के, गीत एस कुमार, सोनी यादव आ जॉनी के, संगीत राज सेन आ पंडित ज्वाला प्रसाद के, कैमरा संचालन अशोक चक्रवर्ती के, आ एक्शन निर्देशन रियाज सुल्तान के बा. नृत्य निर्देशन दिलीप मिस्त्री आ रामदेवन के बा. बाकी कलाकारन में कोमल ढिल्लन, कुणाल सिंह, सुनीता शर्मा, गिरीश शर्मा, सोनि यादव, बृजेश त्रिपाठी, कौशल कुमार शर्मा, रमेश गोयल, संध्या, अभय यादव, जय प्रकाश, सुमन, शंकर सिंह, आ किरण के नाम बा. फिल्म में सीमा सिंह के डाँस का अलावे प्रोमिला आ निशा सिंह के डाँसो दर्शकन के नचाई.


गर्मी के मौसम में शरीर में पानी के कमी से हो सकs ता ई गंभीर बीमारी - खबर भोजपुरी\nगर्मी के मौसम में शरीर में पानी के कमी से हो सकs ता ई गंभीर बीमारी\nजानीं कि कइसे बचल जाए एसे\nBy कुमार आशू\t On Mar 26, 2022\nगर्मी में रउआ शरीर में पानी की कमी कई बेर हो जाला। का रउआ कब्बो सोचले बानी कि आपके शरीर में केंन्ना पानी होला? शरीर के केतना पानी के जरूरत होला? या फेर शरीर में पानी के कमी से कौने परेशानी के सामना करे के पड़ सकs ला?\nशरीर में केंन्ना पानी के जरूरत होला?\nहर इंसान के शरीर के वजन अलग-अलग होला। सबके शरीर में पानी के जरूरतो अलग-अलग होला। शरीर के वजन के हिसाब से तय कइल जाला कि आपके केतना पानी पीए के चाहीं। 20 किलो के वजन के शरीर के 1 लीटर पानी के जरूरत होला। ओ हिसाब से देखल जाए त 70 किलो वजन के व्यक्ति के 3.5 लीटर पानी पिये के चाहीं। 80 किलो के वजन के व्यक्ति के4लीटर पानी पिये के चाहीं।\nकाहें होला शरीर में पानी के कमी?\nजब गर्मी तेज होला त शरीर के ज्यादा पानी के जरूरत होला। बेर-बेर पसीना अइले से, टॉयलेट गइले से चाहे काम के दौरान पानी कम पियले से शरीर में पानी की कमी हो जाला। अइसे में अगर बुखार होखे चाहे लूज मोशन आवत होखे त शरीर बहुत बुरी तरह डिहाइड्रेट हो जाला। एह कारण से शरीर में जब पानी के कमी होखे वाला होला तो एकर लक्षण पहिलहीं से पता लागे लागs ला। अइसन में कुछ उपाय से शरीर के दुरुस्त रखल जा सकेला।\nकब, कितना और कैसे पानी पीं\nसुबह उठके खाली पेट पानी पीं।\nखाना खइले के एक घंटे बाद चाहे पहिले पानी पीं।\nएक दिन में 8 से 10 गिलास पानी पीं।\nखड़े होकर पानी नाइ पिये के चाहीं। एसे जोड़ (JOINTS) कमजोर हो जाला।\n2320200cookie-checkगर्मी के मौसम में शरीर में पानी के कमी से हो सकs ता ई गंभीर बीमारीyes\nIPL में पहिली बेर उतरी लखनऊ सुपर जायंट्स\nखतरा के घंटी बन के बाजल एगो शोध, छह घंटे में AI बना लिहलस 40 हजार रासायनिक हथियार\nबदलत मौसम में शिकार हो सकतानी सर्दी-फ्लू के, ए उपाय से आप बहुत बेमारी से सुरक्षित रह…\nसावधान! कोरोना के बूस्टर डोज लेने के बादो ख़तम हो जाता एंटी बॉडी, बीएचयू के शोध में…\nमुंह से बदबू : जीभ प लागल गंदगी मुंह से बदबू आवे के कारण बन सकता\nमानसून के टिप्स: बरखा के बाद नमी के चलते साइनस बढ़ जाई, डिहाइड्रेशन समस्या हो सकता,…


कबीरदास चाहे संत कबीर 15वीं सदी के एगो संत महात्मा, रहस्यवादी आ कवी जिनके रचना आ उपदेश के परभाव, कुछ बिद्वान लोग के अनुसार तत्कालीन भक्ति आंदोलन पर पड़ल। इनकर जनम बनारस की लगे लहरतारा में भइल रहे। धार्मिक पाखण्ड की खिलाफ उपदेश दिहलें आ भगवान की निर्गुण रूप के आराधना करे के उपदेश दिहलें। निर्गुण भक्ति की कवि लोगन में कबीरदास क अस्थान बहुत ऊपर बा। कबीर के रचना सभ के अंश सिख धर्म के पबित्र ग्रंथ गुरु ग्रंथ साहिब में भी शामिल मिले ला।\nकबीर के जनम के बारे में जानकारी कथा-कहानी आ बिस्वास में तोपाइल बा। एगो कथा के मोताबिक इनकर जनम बाभन औरत से भइल रहल जेकर बियाह ना भइल रहे। एही कारन ऊ कबीर के त्याग दिहली आ ओकरे बाद इनका के मुस्लिम जोलहा परिवार पा गइल आ लालन-पालन कइल। इनके सुरुआती जिनगी मुस्लिम परिवार में बीतल एह बारे में साइद कमे संदेह बा, बाकी बाद में ई हिंदू संत आ गुरू रामानंद के परभाव में अइलें आ उनके चेला बन गइलें।\nकबीर के हिंदू आ मुस्लिम दुनों धरम के आलोचना करे खाती जानल जाला। उनके अनुसार हिंदू लोग वेद से आ करमकांड से भरमाव में बा आ ऊ एह लोग के धार्मिक रेवाज सभ के भरपूर आलोचना कइलें जेह में जनेव आ खतना दुनों के बिरोध सामिल बा। इनका जिनगी में हिंदू आ मुस्लिम दुनों धरम के लोग इनके बिचार खातिर इनका के धमकावल। निधन के बाद इनके ऊपर दुनों धरम के लोग दावा कइल।(एह बात पर बिबाद भइल कि इनके जरावल जाय कि दफन कइल जाव)।\nधर्मदास उनके वाणी क संग्रह " बीजक " नाम के ग्रंथ मे कइन जेकर तीन मुख्य भाग ह: साखी , सबद (पद), रमैनी\nसाखी: संस्कृत ' साक्षी , शब्द क बिगड़ल रूप ह आ धर्मोपदेश के अर्थ में प्रयोग भयल ह। अधिक साखियां दोहे में लिखल गयल ह पर ओम्में सोरठा क भी प्रयोग मिलल ह। कबीर क शिक्षा और सिद्धांत क निरूपण अधिकतर साखी में भयल ह।\nसबद गेय पद ह जेम्मा पूरी तरह संगीतात्मकता विद्यमान ह। एम्में उपदेशात्मकता के स्थान पर भावावेश क प्रधानता ह; काहें से कि एम्में कबीर के प्रेम आ अंतरंग साधना क अभिव्यक्ति भईल ह।\nरमैनी चौपाई छंद में लिखल गयल ह एम्में कबीर के रहस्यवादी आ दार्शनिक विचारन के बतावल गयल ह।\n↑ Jaroslav Strnad (2013). Morphology and Syntax of Old Hindī: Edition and Analysis of One Hundred Kabīr vānī Poems from Rājasthān. BRILL Academic. प. 10. ISBN 978-90-04-25489-3.\n↑ Kabir Encyclopædia Britannica (2015)Accessed: 27 जुलाई 2015\n↑ 3.0 3.1 Hugh Tinker (1990). South Asia: A Short History. University of Hawaii Press. पप. 75–77. ISBN 978-0-8248-1287-4. पहुँचतिथी 12 जुलाई 2012.\n↑ Encyclopedia Brittanica, The Editors of (1 जनवरी 2019). "Kabir". Encyclopedia Brittanica. पहुँचतिथी 20 जनवरी 2019.\n↑ Carol Henderson Garcia; Carol E. Henderson (2002). Culture and Customs of India. Greenwood Publishing Group. पप. 70–71. ISBN 978-0-313-30513-9. पहुँचतिथी 12 जुलाई 2012.\n"https://bh.wikipedia.org/w/index.php?title=कबीर&oldid=702570" से लिहल गइल\nबनारस जिला के लोग\nएह पन्ना पर आखिरी बेर संपादन3जनवरी 2022 के 17:04 बजे भइल रहल।


सगरी खबर भोजपुरी में (बियफे, 11 जून 2015) – टटका खबर\nसगरी खबर भोजपुरी में (बियफे, 11 जून 2015)\nकेजरीवाल सरकार के कानून मंत्री रहते गिरफ्तार भइल जितेन्द्र सिंह तोमर के फर्जीवाड़ा के परत दर परत खुलत जात बा आ उनुका पर घेरा कसात चल जात बा. अदालतो से उनकर जमानत अर्जी खारिज हो गइला का बाद उनकर समस्या अउरी गंभीर हो गइल बा.\nपाकिस्तान का तरफ से जारी एगो आधिकारिक बयान में भारत के चेतावल गइल बा कि ऊ पाकिस्तान के म्यांमार जइसन समुझे के गलती मत करे. पाकिस्तान का लगे एटम बम आ हमला करेवाला का खिलाफ एकर इस्तेमाल से पाकिस्तान परहेज ना करी.\nउत्तर प्रदेश लोक सेवा आयोग के पीसीएस-14 मुख्य परीक्षा के रिजल्ट काल्हु बुध का दिने जारी क दिहल गइल. एहमें 579 पद ला 1870 लोग के सफल बनावल गइल बा. अब एह लोग के साक्षात्कार कइला का बाद आखिरी चयन होखी.\nपिछला 28 अप्रैल के आपन दुखड़ा सुनावे खातिर कांग्रेस उपाध्यक्ष राहुल गांधी से भेंट करे वाला किसान के कवनो राहत ना मिलला का बाद पंजाब के फतेहगढ़ साहिब जिला के दादू माजरा गाँव के किसान सुरजीत आखिरकार फाँसी लगा लिहलसि. राहुल ओकर कवनो मदद ना कर पवले.\nपिछला छह दिन के गिरावट के बदलत बुध का दिने शेयर बाजार बढ़ के बंद भइल आ आजुओ ओकरा में तेजी देखल जात बा.\nटीम इंडिया के नया कोच बनावल गइल रवि शास्त्री के एह काम खातिर सालान सात करोड़ रूपिया दीहल जाई आ रवि शास्त्री एकरा संगही दुनिया के सबले महंग कोच बन गइल बाड़न.\nमंगल के साँझ बिहार के परिवहन मंत्री रमई राम के नाती मंटू घर के एगो नौकर बटोरन के अतना पिटाई क दिहलसि कि बटोरन के बँवारा आँख के रोशनी खतम हो जाए के अनेसा जतावत डाक्टर लोग ओकरा के पीएमसीएच रेफर कर दिहले बा. रमई राम का खिलाफ एगो नौकर के सनहा सचिवालय थाना में तीन बरीस से दर्ज बा बाकिर अबले ओह पर कवनो कार्रवाई नइखे भइल.\nदाल के दाम में आइल बेहिसाब तेजी देख के केन्द्र सरकार बाहर से दाल आयात करे के फैसला कइले बिया. पिछला एक बरीस में दाल के दाम करीब 65 फीसदी बढ़ गइल बा. पिछला साल दलहन के उपज में 20 लाख टन के कमी आइल रहुवे.\nपटना में होखत राकांपा के 6वां राष्ट्रीय सम्मेलन में फेरू अध्यक्ष चुनाइल शरद पवार कहलन कि केन्द्र सरकार हर मोर्चा पर फेल क गइल बिया आ अब भाजपा हरावे के अभियान बिहार से शुरु होखे जा रहल बा. मोदी का खिलाफ लालू, नीतीश, सोनिया के गठजोड़ में अपनो मौजूदगी दर्ज करा लिहले बिया राकांपा आ एह सेकूलर गोलन के लागत बा कि अब बिहार में एह लोग के जीत पक्का बा.\nसरकारी जमीन के बंदरबांट के विरोध करे वाला वकील संजय सिंह उर्फ पप्पू सिंह पर बुध का सबेरे भगवान बाजार बस स्टैंड का लगे गोली मार के घवाहिल क दीहल गइल. घवाहिल वकील अदालत में जा के थाना में चार लोग का खिलाफ केस दर्ज करवलें. एहमें से दू जने के नामजद बनावल गइल बा.\nपूर्वी चंपारण के केसरिया थाना के जगीराहाँ पेट्रोल पंप का लगे स्टेट हाईवे पर एगो स्कार्पियो आ ट्रक के टक्कर बुध का सबेरे हो गइल जवना से चार लोग के मौत हो गइल आ पांच जने घवाहिल हो गइलें.\nसिवान का अदालत में शहाबुद्दीन के जमानत खातिर होखे वाला सुनवाई बुध का दिने टार दीहल गइल. सिवान के पुरान वकील बसंत बाबू के मंगल का दिने निधन भइला का चलते बुध का दिने शोक मनावत अधिवक्ता लोग अदालत में ना आइल. बसंत बाबू के तबियत मंगल का दिने अचानके खराब हो गइल आ इलाज का बावजूद मौत हो गइल.\nसारण जिला के सहाजितपुर थाना के कटसा गाँव में बुध का दिने चापाकल गाड़े का दौरान पाइप उपर से जात बिजली के तार से सट गइल. बिजली के करंट से पाइप पकड़ले एगो मजदूर के मौत हो गइल.\nबलिया के एगो निजी अस्पताल में एगो लड़िकी साथे भइल दुराचार का मामिला में अस्पताल संचालक बियफे का दिने सरेंडर कर दिहलन. दुराचार करे वाला दू गो कर्मचारी पहिलहीं से गिरफ्तार बाड़े सँ बाकिर अस्पताल मालिक के गिरफ्तारी खातिर लगातार दबाव बनावल जात रहुवे.\nभभुआ के औकार चैनपुर के मूल निवासी सुरेन्द्र के बुध का दिने राबर्ट्सगंज पुलिस गिरफ्तार कइलसि त ओकरा एगो बड़हन सफलता मिल गइल. सुरेन्द्र जवन अस्पताल खोल के डाक्टर बन के इलाज करत रहुवे ओहिजा अतवार का दिने एगो औरत के मौत का बाद मामिला गरमा गइल. जाँच में पता चलल कि एह अस्पताल के रजिस्ट्रेशन नइखे आ जब पुलिस ओकरा के गिरफ्तार कइलसि तब पता चलल कि ई त पुरान हिस्ट्रीशीटर ह जवना आपन पहचान छुपावे खातिर डाक्टर के चोला पहिर लिहले बा.\nबंगला देश के फतुल्लाह में चलत भारत बांगला देश का बीच एकमात्र टेस्ट के दुसरका दिन के खेल बरखा का चलते रद्द मान लीहल गइल. आजु सबेरही से रुक रुक के होखत बरखा का चलते खेल शुरु करावल संभव ना भइल.\nTags: News in Bhojpuri, Online Bhojpuri Newspaper, भोजपुरी में खबर.


गोपालगंज के उचकागांव प्रखंड के राजघाट स्थित दाहा नदी में जीविका दीदी लोग बोरा में भर के फेकल राशनकार्ड खातिर जमा आवेदन | Bhojpuriya Byar\nHome गाँव जवार गोपालगंज के उचकागांव प्रखंड के राजघाट स्थित दाहा नदी में जीविका दीदी लोग बोरा में भर के फेकल राशनकार्ड खातिर जमा आवेदन\nगोपालगंज के उचकागांव प्रखंड के राजघाट स्थित दाहा नदी में जीविका दीदी लोग बोरा में भर के फेकल राशनकार्ड खातिर जमा आवेदन\nशैलेश कुमार पाण्डेयMay 02, 2020गाँव जवार0\nगोपालगंज. कोरोना वायरस से बचे खातिर लागू लॉक डाउन में सबसे ज्यादा मार गरीब ग्रामीण औरी मजदूर लोग पर पड़ल बा . गोपालगंज के उचकागांव के राशन कार्ड से वंचित ग्रामीण लोग द्वारा जीविका कर्मी लोग के लगे राशन कार्ड बनवावे खातिर फार्म जमा कइल गइल रहल हवे . सगरी आवेदन फार्म के जीविका कर्मी लोग के द्वारा दाहा नदी के किनारे बोरा में भर के फेंक दिहल गइल . दाहा नदी के किनारे बोरा में भरल आवेदन फार्म के देख ग्रामीण लोग में अफरा तफरी के माहौल हो गइल .आवेदन के साथे ग्रामीण लोग द्वारा बैंक पासबुक औरी आधार कार्ड के छाया प्रति भी जमा करवल गइल रहे. लेकिन इ आवेदन जीविका कर्मी लोग द्वारा उचकागांव प्रखंड कार्यालय में जमा करे के बजाय हरपुर राजघाट पुल से दाहा नदी के किनारे फेंक दिहल गइल. .\nआवेदन के बोरी के साथे ग्रामीण लोग कइल प्रदर्शन\nदाहा नदी के किनारे बोरा में फेंकल गइल आवेदन फार्म के देख के ग्रामीण लोग एकर सूचना प्रखंड पदाधिकारी के दिहल. फेंकल गइल आवेदन फार्म परसौनी खास पंचायत भवन के सामने रख के ग्रामीण लोग जम के हंगामा व प्रदर्शन कइल . आक्रोशित ग्रामीण लोग दोषी जीविका कर्मी लोग के विरुद्ध कार्यवाही के मांग कइल . दाहा नदी किनारे फेंकल गइल आवेदन फार्म नवादा, परसौनी औरी परसौनी खास पंचायत के ग्रामीण लोग के बतावल जा रहल बा .\nPrevious Postनेपाल से वीडियो भेज 37 बिहारी मजदूर सरकार से लगवले वतन वपसी के गोहार , एक सप्ताह से भूखे - पियासे पुलिसिया दमन के बिच कट रहल बा 37 गो बिहारी मजदूर लोग के जिंदगी Next Postबिहार में कोरोना संक्रमित मरीज लोग के कुल संख्या भईल 478\nThis Week: 5126\nThis Month: 24061


डीसीपी के हत्या का बाद दू जने के नौकरी दिहला पर कोर्ट सवाल पूछलसि – टटका खबर\nडीसीपी के हत्या का बाद दू जने के नौकरी दिहला पर कोर्ट सवाल पूछलसि\nइलाहाबाद हाई कोर्ट एगो याचिका के सुनवाई करत राज्य सरकार से तीन हफ्ता का भीतर जबाब देबे के कहलसि कि डी॓एसपी के हत्या का बाद दू गो आश्रित के कवना आधार पर नौकरी दिहल गइल? जबकि अबहीं ले एकही आश्रित के नौकरी देबे के व्यवस्था बा. कोर्ट में एगो औरत याचिका दाखिल कर के अपना पति के मौत का बाद एही आधार पर दू गो आश्रित के नौकरी मँगले बिया कि डीएसपी जियाउल हक के हत्या का बाद सरकार उनुका घर के दू जने के नौकरी दिहले बिया.\nओने सीबीआई के अइसन कवनो सुबूत नइखे मिलत जवना से डीएसपी हत्या कांड में राजा भईया के हाथ बतावल जा सके.\nTags: कुंडा, डीएसपी हत्या\nराजा भईया से लमहर पूछताछ\nकुंडा कांड में सपा सरकार के फजीहत


डॉ. राजेंद्र प्रसाद दिहनी भोजपुरी फिल्म बनावे के आइडिया – Hum Bhojpuria\nडॉ. राजेंद्र प्रसाद दिहनी भोजपुरी फिल्म बनावे के आइडिया\nTags: rajendra prasad , rajendra prasad comedy , rajendra prasad comedy movies , rajendra prasad comedy movies full length , rajendra prasad comedy scenes , rajendra prasad daughter , rajendra prasad family photos , rajendra prasad hot songs , rajendra prasad movies comedy scenes , rajendra prasad movies full length , rajendra prasad old movies , rajendra prasad songs , rajendra prasad telugu movies , rajendra+prasad+movies\nलेखक – मनोज भावुक\n16 फरवरी 1961, भोजपुरी सिनेमा खातिर एगो ऐतिहासिक तिथि बा। आजे पटना के ऐतिहासिक शहीद स्मारक पर भोजपुरी के पहिला फिलिम ‘गंगा मइया तोहे पियरी चढ़इबो’ के मुहूर्त समारोह संपन्न भइल आ अगिला दिने शूटिंग शुरू हो गइल। वरिष्ठ पत्रकार अउर भोजपुरी चलचित्र संघ के अध्यक्ष आलोक रंजन के अनुसार ई ऊ शुभ घड़ी ह, जब भोजपुरी फिलिम के अनिश्चित काल खातिर बंद पड़ल निर्माण के द्वार हमेशा खातिर खुल गइल, बाकिर एह स्थिति तक पहुंचे में केतना पापड़ बेले के पड़ल, ई कहानी बहुते रोचक आ संघर्षपूर्ण बा। हिन्दी फिलिम के क्षितिज पर एगो नया शक्ति के उदय केतना क्रांतिकारी कदम होई .... उहो ओह समय में जबकि केहू से भोजपुरी फिलिम बनावे के बारे में बतियावल बुरूबके बनल रहे। ओह घरी ई केहू के यकीने ना रहे कि उत्तर पूर्व भारत के एह लोकप्रिय भाषा भोजपुरियो में कवनो फिलिम बन सकत बा। काहे कि फिल्मकार लोगन के मन में इहे धारणा रहे कि भोजपुरी लोकगीत आ लोकधुन के लिहाज से त बेशक समृद्ध बा बाकिर सामाजिक संदर्भ में भोजपुरी में बतियावल आदमी के जाहिले-गंवार साबित करी। एही से हिन्दी फिलिम में भोजपुरी गीतन के उपयोग (डकइती) त फिल्मकार लोग व्यावसायिक लाभ खातिर करत रहे, बाकिर भोजपुरी के फिलिम बनावे के नाम पर नाक भौं सिकोड़े लागत रहे।...... बाकी होनी के के टाल सकत बा?\nआज के ‘सांच’ ओह दिन के ‘सपना’ बन के जद्दनबाई नाम के एगो मशहूर अदाकारा के आंखि में नाचे लागल। ई उहे जद्दनबाई हई जे निर्देशक महबूब खान से जिद्द क के हिंदी फिलिम में भोजपुरी गीत डलववले रहली। ओह गीत के सफलता के बाद जद्दनबाई के मन में कम्पलीट भोजपुरी फिलिम के भूख अउरो बढ़ गइल रहे। उ अपना संपर्क में आइल हर भोजपुरी बोले आ समझे वाला फिल्मकारके ई समुझावस कि ‘हिन्दी फिलिम में खाली भोजपुरी गीत के प्रयोग हतना फायदा देता त भोजपुरिये में बनल फिलिम केतना फायदा दी।’\nबनारसे के रहे वाला चरित्र अभिनेता कन्हैया लाल, जे खुदे तन-मन से विशुद्ध ‘बनारसी बाबू’ रहले, के ई बात खूब जंचल आ उहो भोजपुरी फिलिम निर्माण खातिर लोगन के उकसावे लगले। एही बीचे उनकर भेंट गाजीपुर के रहेवाला मशहूर चरित्र अभिनेता आ संवेदनशील लेखक नाजिर हुसैन से हो गइल, जे खुदे भोजपुरी में फिलिम बनावे खातिर बेचैन रहलें।\nके रहलें नाज़िर नाज़िर हुसैन\nनाज़िर हुसैन के भोजपुरी सिनेमा के पितामह कहल जाला. उहे के प्रयास रहे कि भोजपुरी सिनेमा कल्पना से हकीकत बन पावल आ भोजपुरी के पहिला फिल्म बनल. नाज़िर साहेब हिंदी में बहुत सफल अभिनेता रहनी आ बिमल रॉय अउरी देव आनंद के फिल्मन के अनिवार्य अभिनेता रहनी. गाजीपुर के दिलदारनगर में 15 मई 1922 के जनमल नाज़िर साहेब के बारे में बहुत कम लोग जानेला कि उहाँ के पहिले रेलवे में फायरमैन फेर ब्रिटिश इंडियन आर्मी के तरफ से विश्वयुद्ध द्वितीय लड़े वाला सिपाही भी रहनी. जब ब्रिटेन जापान से युद्ध हार गइल त नाज़िर साहेब अउर 60 हज़ार सिपाहियन के साथे बंदी हो गइनी आ जापानी सेना के खूब अत्याचार सहनी. उहें ऊ दुःख दर्द भुलाये खातिर लिखल आ अभिनय कइल शुरू कइनी. एक बार जब खुदीराम बोस जापान में बंदी सिपाहियन से मिले गइनी त उहाँ के लिखल नाटक ही मंचित भइल आ बोस बहुत प्रभावित भइनी. जब सुभाषचन्द्र बोस आजाद हिन्द फ़ौज के गठन करत रहनी त ऊ भी नाज़िर साहेब से मुलाकात कइनी. बोस सिंगापुर रेडियो पर नाज़िर हुसैन कार्यक्रम कई बेर सुनले रहनी. जब आजाद हिन्द फ़ौज के विघटन के बाद नाज़िर साहेब भारत अइनी त कलकत्ता में न्यू थिएटर में नाटक करे लगनी. एहिजा ही उहाँ के मुलाकात बिमल रॉय से भइल आ बिमल रॉय के ऊ असिस्टेंट बन गइनी. बिमल रॉय ‘पहला आदमी’ फिल्म बनावत रहनी, नाज़िर साब एह फिल्म में खाली अभिनय ही ना कइनी बल्कि एकर कहानी लेखक सह संवाद लेखक भी रहनी. ई फिल्म उहाँ के स्थापित कर देलस. नाज़िर हुसैन फिल्म ‘मुनीम जी’ में पहिला बार देवानंद के साथे दिखनी . एह फिल्म के ऊ पटकथा-संवाद भी लिखले रहनी. देवानंद आ नाज़िर साब के दोस्ती एही जा से शुरू भइल आ आजीवन चलल.\nभोजपुरी फिलिम बनावे के प्रेरणा उ नाज़िर हुसैन के देशरत्न डा. राजेन्द्र प्रसाद के सानिध्य से मिलल रहे। जब उ अपना मन के बात राजेन्द्र बाबू के सामने रखले रहले त राजेन्द्र बाबू कहले रहले कि ‘बात त बहुत नीक बा बाकिर एकरा खातिर बहुते हिम्मत चाहीं, ओतना हिम्मत होखे त जरूर बनाईं।’\nदरअसल भइल ई कि एक बार राजेन्द्र बाबू फिल्म समारोह में मुंबई गइनी ओहिजा उनका बगल में बइठल नाज़िर साहेब से परिचय भइल. जब राजेन्द्र बाबू जननीं कि नाज़िर हुसैन भोजपुरी भाषी हईं त भोजपुरिये में कहनी कि रउआ जइसन कलाकार भोजपुरिया बा तबो भोजपुरी में अभी ले कौनो फिल्म ना बनल ?\nराजेन्द्र बाबू के ई बतिया नाज़िर साब के बेचैन क देलस जल्दी से भोजपुरी फिलिम बनावे खातिर। उ बड़ी लगन से एगो भोजपुरी फिलिम के कहानियो (स्क्रिप्ट) तइयार क लिहले, जवन उनका जुबान से सुनला पर कहानी ना बलुक भोजपुरी इलाका के साफ-सुथरा आ जीयत-जागत तस्वीर मालूम पड़े। कहानी सुनला पर (हिंदी फिलिम बनावे खातिर) कई गो निर्माता लोग स्क्रिप्ट झींटे खातिर लपकल। इहां तक कि ओह समय के महान फिल्मकार विमल राय भी नाजिरसाहेब से ओह स्क्रिप्ट पर फिलिम बनावे के प्रस्ताव पेश कइलें बाकिर नाजिर हुसैन एह स्क्रिप्ट पर भोजपुरी में फिलिम बनावे खातिर संकल्पित रहले आ उ अपना जिद्द पर अड़ल रहले कि ‘ई फिलिमिया चाहे जहिया बनो, बनी त भोजपुरिये में।’ पता ना कवना आत्मिक शक्ति का वजह से उनका ई भरोसा रहे कि कबो ना कबो, केहू ना केहू त अइसन मिलबे करी जे पक्का भोजपुरिया होई आ उनही के तरे बुलन्द हौसला वाला होई।\nवक्त के रफ्तार के साथे निर्माता जोहे के कोशिश अनवरत आगे बढ़त रहल। ई एगो अइसन अन्हरिया सफर रहे जवना के भोर कब, कहां आ कइसे होई, केहू ना जानत रहे। चारो तरफ बस एगो दरदीला सन्नाटा पसरल रहे। अइसन अन्हरिया सफर में नाजिर साहेब के हमसफर बनलें बनारस के असीम कुमार, जे तब हिन्दी फिलिम के नामी-गिरामी अदाकार रहलें। नाजिर साहेब अपना भावी फिलिम में उनहीं के हीरो बनावे के फैसला क लेलें। ओह घरी उ अपना हर मुलाकात में असीम कुमार से कहस कि ‘अरे असीमवा कोई मिल जाय त कइसहूं ई फिलिमिया बना लिहती।’ खैर निर्माता त उनका बरिसन ले ना मिलले बाकी एगो अइसन आदमी से भेंट जरूर हो गइल जे जद्दनबाई से प्रेरित होके खुदे भोजपुरी फिलिम के सूत्रधार बने के कल्पना लोक में डूबल रहे। ई रहलें, मुंगेर, बिहार के रहनिहार बच्चा पटेल। पटेल मूलतः फिलिम के निर्माण-प्रबंधन, नियंत्रण आ वितरण के काम से संबंधित रहलें। हालांकि उनका लगे पूरा फिलिम बनावे लायक पूंजी ना रहे बाकिर उ रहलें एगो जोगाड़ी आदमी आ जोगाड़ जुटाइये के दम लेले। उनका विश्वनाथ प्रसाद शाहाबादी नाम के एगो फरिस्ता भेंटा गइल, जेकरा के ऊ बम्बई से लगभग दू हजार किलोमीटर दूर गिरिडीह, बिहार में कोइला के खान से खींच ले अइले। बंधु छपरा, शाहाबाद (बिहार) निवासी विश्वनाथ शाहाबादी के फिलिम निर्माण के कवनो अनुभव ना रहे, बाकिर उ दिलीप कुमार आ वैजयन्ती माला के तत्कालिन प्रदर्शित फिलिम ‘गंगा-जमुना’ में अवधिया संवाद के प्रयोग का कारण ओकरा सफल आ लोकप्रिय भइला से काफी प्रभावित रहलें आ खुदे भोजपुरी फिलिमोद्योग खातिर एगो नया राह गढ़े के सोचत रहले, तले उनका सोच के दिशा देवे खातिर उनकर संघतिया बच्चा पटेल उनका के बम्बई खींच ले गइलें। ई भगवानो के लीला अजीब ह..... केंगऽ-केंगऽ कवना चीज के सेटिंग करेलें, उहे बुझस। देखीं केने-केने छिटाइल, भोजपुरी फिलिम बनावे खातिर छपिटाइल सब भोजपुरी प्रेमियन के जुटान होइए नू गइल। शाहाबादी जी फिलिम में धन लगावे खातिर तइयार हो गइले आ आगे के कार्यवाही खातिर नाजिर हुसैन के हरी झंडी देखा दिहले। फेर का? स्क्रिप्ट तइयारे रहे। जनवरी 1961 के समय रहे। फिलिम के नांव रखाइल -‘गंगा मइया तोहे पियरी चढ़इबो’। निर्देशन खातिर बनारस के कुंदन कुमार चुनइले। गीत आ संगीत लेखन के दायित्व क्रमशः शैलेन्द्र आ चित्रगुप्त के संउपल गइल। मुख्य कलाकार के रूप में असीम कुमार, कुमकुम, नाजिर हुसैन, बच्चालाल पटेल, भगवान सिन्हा, पद्मा खन्ना, रामायण तिवारी आदि के टीम बनल। 16 फरवरी 1961 के पटना में मुहूर्त समारोह के बाद शूटिंग शुरू हो गइल।\nलगभग एक साल बाद 1962 में ई फिलिम सबसे पहिले बनारस के प्रकाश टाकीज में लागल। लोग कहेला कि गांव के गांव ओनह के बनारस आवे लागल। शहरो के लोग खाइल-पियल भुला गइल। जहां पहिले वितरक लोग एह फिलिम के कीने में नाकुर-नुकुर करत रहलें, अब दांते अंगुरी काटे लगलन। जहां-तहां लोग बतियावे- गंगा नहा, विश्वनाथ जी के दर्शन करऽ आ ‘गंगा मइया तोहे पियरी चढ़इबो’ देख के तब घरे जा।\nएह फिलिम के मोल रहे दर्शक से एकर आत्मीयता। दहेज, बेमेल बियाह, नशाबाजी, सामंती संस्कार, अंधविश्वास से निकलल समस्या भोजपुरिया लोग के अपना जिनिगी के समस्या लागल। गीतकार शैलेन्द्र आ संगीतकार चित्रगुप्त गीतन के अतना मोहक बनवलन कि गीत गली-गली बाजे लगलन स ....‘काहे बांसुरिया बजवले’ ........ ‘सोनवा के पिंजरा में बन्द भइल हाय राम’ ..... ‘मोरी कुसुमी रे चुनरिया इतर गमके’....‘अब हम कइसे चली डगरिया’....... ‘हे गंगा मइया तोहे पियरी चढ़इबो, सइयां से कर द मिलनवा’...... पूर्वोत्तर भारत के गांव- गंाव में गूंजे लागल। पांच लाख के पूंजी से बनल ‘गंगा मइया .....’ लगभग पचहत्तर लाख रुपिया के व्यवसाय कइलस। ई देख के त कुछ व्यवसायी लोग भोजपुरी फिलिम के सोना के अंडा देबे वाली मुरगी कहे लगलन। नतीजा ई भइल कि दनादन सइ गो भोजपुरी फिलिम के निर्माण के घोषणा हो गइल। बाकिर ओह में अधिकांश निर्माता के नजर खाली सोनवा के अंडा पर रहे, मुर्गी पर ना। उ अंडा का लोभ में मुर्गियो के हलाल करे लगलन। ......भोजपुरिया संस्कृति आ संस्कारे के हत्या होखे लागल जवना के बहुते बुरा परिणाम सामने आइल। ..... खैर, पहिला फिलिम बनल आ एतना सफल भइल कि सिनेमा के आकाश में भोजपुरी के सूरज चमके लगलें। अब एह सूरज के कब-कब, कहां-कहां आ कइसे-कइसे गरहन लागल, ई त टीसे आ टभके वाली कहानी होई. अच्छा बात बा कि एह इंडस्ट्री से लाखो लोग के चूल्हा जलsता. दुनिया में भोजपुरी भाषा के प्रचार-प्रसार भी होता. स्वाभिमान के भाषा भोजपुरी अपमानित मत होखे बस अतने खेयाल राखे के बा. जे एकर रोटी खाता उ एकरा के डंसो मत ना त राजेन्द्र बाबू समेत ओह सब लोग के आत्मा कलपी जे भोजपुरी के सँवारे में अपना के होम कइले बा.\n« स्मृति शेष: वात्सल्य के साक्षात् मूर्ति मृदुला सिन्हाराउर पाती »


वकील – टटका खबर\nयूपी में वकीलन के हड़ताल\nलखनऊ में काल्हु वकीलन पर भइल लाठीचार्ज का खिलाफ आजु यूपी का कई दो जिलन में वकील हड़ताल पर रहलें. ई लोग इलाहाबाद उच्च न्यायालय में जनहित याचिका दायर क के लखनऊ के जिलाधिकारी अउर वरिष्ठ पुलिस अधीक्षक के ससपेन्ड करे के अरजी लगवले बाड़ें. बियफे का दिने यूपी विधानसभो में एह मामिला के उठावल\nभोजपुरी पट्टी के खबर (बियफे, 12 मार्च 2015)\n(बुध, 11 मार्च के खबर) इलाहाबाद जिला कचहरी में बुध का दिने एगो दरोगा से कुछ वकील के कहा सुनी हो गइल. बाद में सीढ़ी पर धक्का मुक्की में नीचे फेंकाए के अनेसा देखत आपन जान बचावे ला दरोगा अपना सर्विस रिवाल्वर से गोली चला के एगो वकील के मार दिहलसि. बाद में खिसियाइल वकील\nबलिया के वकीलन के हडताल टूटल\nबलिया 21 अक्टूबर (वार्ता) बलिया जिला के जिला एवं सत्र न्यायालय मे पिछला 28 दिन बाद आजु फेर से न्यायालयी कामकाज शुरु हो गइल. एगो सार्वजनिक रास्ता से अतिक्रमण हटावे के मांग को लेके एहिजा के वकील पिछला 23 सितम्बर से हडताल पर रहले आ बार एसोसिएशन,. सिविल बार एसोसिएशन, क्रिमिनल बार एसोसिएशन, आ जूनियर\nतिसरको बेर यूपीए के सत्ता के उमेद जतवली सोनिया गाँधी\nकांग्रेस अध्यक्षा सोनिया गाँधी शनिचर का दिने उमेद जतवली कि तिसरको बेर यूपीए सत्ता में आई. दिल्ली में इंटरनेशनल मीडिया हाउस के उद्घाटन करत सोनिया गाँधी कहली कि अगिला लोकसभा चुनाव अपना समये पर होखी आ बतवली कि उनका सौ फीसदी विश्वास बा कि यूपीए तिसरको बेर सत्ता में आई. कहली कि जनता के सूचना\nवोट सेक्योरिंग बिल लोकसभा से पारित\nसोमार का दिने दिन भर चलल बहसा बहसी का बाद कांग्रेस अध्यक्षा सोनिया गाँधी के सबसे प्रिय बिल फूड सेक्यूरिटी बिल लोकसभा में ध्वनिमत से पारित कर दिहल गइल. बहस का बाद एह बिल पर आइल तीन सौ से अधिका संशोधन वोटिंग करा के खारिज कर दिहल गइल. एह बिल के प्रावधानन के आलोचना करत


भोजपुरी फिल्म इंडस्ट्री के नबाब शाहिद सम्स – Anjoria\nJuly 28, 2012 Editor मनोरंजन 1\nनबाबन के नबाब हउवें शाहिद सम्स जे अपना कड़ा मेहनत आ लगन से आपन अलगे पहचान बना लिहले बाड़न. बिहार के गोपालगंज जिला के गवंदरी गाँव के रहे वाला शाहिद सम्स के शुरूआती पढ़ाई दिल्ली में कइला का बाद मुज्जफरपुर से डॉक्टरी क पढ़ाई कइळन. नाटक में रूची रहला का चलते थियेटर से जुड़के दर्जन भर से बेसी नाटकन में काम कइलन. गायन में रूचि रहला का चलते टी.सीरीज अउर वेभ कंपनी के सैकड़ों एलबमन में गा चुकल शाहिद सम्स के पहिलका फिल्म रहल ‘‘गंगा किनारे प्यार पुकारे’’ जवना के नायिका रहली गायिका देवी. दुसरकी फिल्म ‘‘पिया के घर प्यारा लगे’’, तिसरकी खेसारीलाल यादव संगे ‘हवा में उड़ता जाए लाल दुपट्टा मल मल का’, चउथका फिल्म रहल हिन्दी में ‘‘फेकबुक का मर्डर मिस्ट्री’’ आ अब पँचवा फिल्म गीतकार-निर्माता विनय बिहारी के “प्यार मुहब्बत जिंदाबाद” हवे.\nबचपन से नबाबन का बीच रहल शाहिद के भोजपुरी फिल्म जगत में ढेर लोग नबाबे कहि के बोलावेला. शाहिद के आदर्श हउवे विनय बिहारी आ गुरू मानेलें दीप मुहम्मदाबादी के.


मारीशस आ भोजपुरी – Anjoria\nमारीशस आ भोजपुरी\nJul 11, 2011 भोजपुरी, मारीशस\nभोजपुरी दुनिया में एगो फैशन बा कहे कि सात समु्न्दर पार गइल गिरमिटीहा मजदूरन के परिवार से बसल मारीशस मे आजुले भोजपुरी भाषा, संस्कार, आ संस्कृति जिन्दा बा. ई बाति कहि के हमनी का अपना आप के तसल्ली दिहिला कि चलऽ कहीं ना कहीं भोजपुरी जिन्दा त बिया ! बाकिर जब एह बात के असल विश्लेषण करे बईठल जाव त पता चल जाई कि भोजपुरी के मौजूदा हाल का बा आ एकर भविष्य का बा. हमनी जइसन कुछ लोग अपना भाषामोह का चलते काल्पनिक दुनिया में जी रहल बा जबकि नयकी पीढ़ी तेजी से भोजपुरी से बिलग होत जात बा.\nअपने देश में महुआ चैनल कहेला त अपना के भोजपुरी के चैनल बाकिर ओह पर भौजपुरी के का हाल बा कहियो दू घंटा चैनल चला के देख लीं. के बनी करोड़पति में जब देखनी कि भोजपुरी से कमाये खाये वाला लोग के तरे भोजपुरी से अलगा हो के हिन्दी में बतियावत बा. शो के एंकर चूंकि खालिस भोजपुरी ना बोल सकसु से ऊ अधिकतर डायलाग हिन्दी में मारेले आ बीच बीच में कुछ रटल रटावल भोजपुरी वाक्य छींटत रहेलन. रविकिशन, निरहुआ, मनोज तिवारी जइसन लोग अगर सार्वजनिक कार्यक्रम में, खासकर जब ऊ भोजपुरी में होखल बतावल जात होखे आ भोजपुरी के चैनल होखे के दावा करे वाला चैनल पर देखावल जात होखे, अगर हिन्दी में बोकाव त का कहल जाई ! इहे नू कि भोजपुरियन के बुड़बक बनाके आपन रोटी सेंकल जा रहल बा.\nखैर बात बहकि गइल जवन अइसनका मौका पर अक्सर हो जाला. बाति चलत रहुवे मारीशस के. आईं ओही पर लवटल जाव. काहे कि मारीशस के लघु भारत कहल जाला आ मारीशस आ भारत में बेसी के अन्तर नइखे. अन्तर बा त हमनी किहाँ अंग्रेजन के गुलामी के असर जिन्दा बा त ओहिजा फ्रांस के. हमनी किहाँ अंगरेजी फेंटल शब्दन के बहुतायत बा त मारीशस में फ्रेंच के. ओहिजा के मूल भाषा क्रिओल में फ्रेंच, डच, चीनी,हिन्दी, भोजपुरी सभकर थोड़बहुत प्रभाव देखे के मिल सकेला बाकिर क्रिओल के भोजपुरी से सौतिया डाह जग जाहिर बा. त मारीशस में हालही में टीनेजर रिसर्च अनलिमिटेड का तरफ से करावल एगो सर्वे के निष्कर्ष बतावत बा कि मारीशस में करीब एक लाख बासठ हजार टीनेजर भा नवही बाड़न. टीनेजर ओह उमिर के लोग के कहल जाला जवना में टीन लागल होला. थर्टीन, फोर्टीन, फि्फ्टीन होत नाइन्टीन ले के बीच के उमिर के नवही टीन कहाले. त एह टीन के सामाजिक महत्व बहुत बा काहे कि ई देश के भावी पीढ़ी ह आ कुल आबादी के आठवाँ हिस्सा. एह टीनेजर के सर्वे में देखल गइल कि भोजपुरी तेजी से आपन जगहा छोड़ले जात बिया आ घर का भितरो क्रिओल भा अंगरेजी के दखल तेजी से बढ़ रहल बा. करीब ९८ फीसदी नवही अपना घर में क्रिओल बोलेले जबकि भोजपुरी बोलेवालन के संख्या पाँचे फीसदी बा. बिखरत पारिवारिक मूल्य, अंतरसामुदायिक शादी बिआह का चलते हो सकेला कि बाप के भाषा कुछ अउर होखे, माई के कुछ अउर. आ एह परिवारन में क्रिओल भा अंगरेजी के इस्तेमाल बेसी सहज लागत होखे.\nकारण भा ओकरा के समुझावल जवना तरह से कइल जाव, सच्चाई इहे बा कि भोजपुरी के महत्व दिन पर दिन घटल जात बा. हमनी के दिन पर दिन भोजपुरी से बिलग होखल जात बानी जा. जरुरत बा कि भोजपुरी के हित चिन्ता करे वाला लोग एहपर विचार करो, रास्ता निकालो कि भोजपुरी के जियतार कइसे बनवले राखल जाव आ एकरा के रोजी रोटी के भाषा कइसे बनावल जाव. जबले भोजपुरी के रोजी रोजगार के भाषा ना बनावल जा सके तबले एकरा भविष्य पर बदरी छवले रही.\nभोजपुरी के संवैधानिक मान्यता दिआवे से बेसी जरुरत भोजपुरी में अधिका से अधिका साहित्य रचना के, दोसरा भाषा से ज्ञान विज्ञान के किताबन के भोजपुरी अनुवाद कइला के, भोजपुरी में हर तरह के साहित्य उपलब्ध करवला के बा. कतना बेर एकही बात दोहराईं.भोजपुरी के प्रकाशन कमाई करे के के कहो आपन खरचा तक ना निकाल पाव सँ. अइसना में कवनो प्रकाशन पूरा दुनिया में पसरल भोजपुरियन के अपना दायरा में कइसे ले आवे. इंटरनेट एगो माध्यम हो सकेला जवना के तेजी से विस्तारो हो रहल बा आ रोजे नया नया लोग एकरा से जुड़ल जा रहल बा. एही सोच के ध्यान में राखत अँजोरिया अपना शुरूआते से भोजपुरी साहित्य के निशु्ल्क वितरण में लागल बिया. पहिला बेर भोजपुरी के कवनो किताब अँजोरिये पर पूरा के पूरा निकलल, पहिला बेर अँजोरिये पर कवनो पत्रिका पूरा के पूरा पेश कइल गइल. दुख के बात इहे बा कि ओकरा बाद कवनो नया पत्रिका भा प्रकाशक एह मुफ्त सुविधा के फायदा उठावे ना अइलन. अंजोरिया पर कई गो किताब पूरा के पूरा उपल्बध बा, एक से बढ़ के एक प्रतिनिधि रचना मौजूद बा बाकिर दुख बा त एह बाति के कि अंजोरिया पर आवे वाला पाठकन के एगो बड़हन हिस्सा बस फिलिम वाला पन्ना तक मतलब राखेला. कहियो नइखी देखले पढ़ले कि कवनो साहित्यिक रचना पर सही आ विस्तार से चरचा भइल होखो.\nरउरे सही सही बताईं कि अँजोरिया पर के कतना रचना, कतना साहित्य रउरा पढ़ले बानी ?\nबात जहाँ से शूरू भइल ओकर संदर्भ ला डिफाई मीडिया के लेख\n8 thought on “मारीशस आ भोजपुरी”\nबेबुनियाद। ईहे शब्द कहले बानी रउरा। बाकिर ईहे बात कह के हिन्दी के जगे अंग्रेजी के शासन स्थापित बा आ ना रही, ई हमार दावा बा। आज ना काल्ह त अंग्रेजी के भारत से छुट्टी लेहीं के पड़ी। भोजपुरी के बात जहाँ तक बा हमरा आपन आँख से देखल त ईहे बा कि अब भोजपुरिया लोग हिन्दी बोलल चाहता। हमरा बिचार से हर गाँव में अब अइसन दू-चार गो घर त बड़ले बा जवन अब हिन्दी बोलल शुरु कर देले बा। ईहो भाषा के समस्या ना ह? आज तक भोजपुरी अपना अकादमिक नौटंकी से आगे ना बढ़ल। लेखक आ कवि अपना पइसा से\nकिताब छपवा के अपना दोस्त लोग का बीचे बाँट रहल बा। अइसन कवनो किताब भोजपुरी में नइखे जवना के मांग से प्रकाशक आ लेखक खुश होखो। पिछला सौ साल में कवनो किताब के पाँच गो संस्करण ना निकलल। ईहो स्थिति संतोषजनक बा? हमरा भोजपुरी के एगो बड़ लेखक श्री सूर्यदेव पाठक पराग जी से पाँच बरिस ले पढ़े के मौका मिलल बा। हम देखले बानी कि ओतना बिदवान भइला का बावजूद ऊँहा के कवनो किताब के दोसरका संस्करण के बात सपने बा। 1994 में अभय आनन्द पुरस्कार अछूत उपन्यास पर ऊँहा का मिलल रहे। कम से कम 20-25 गो प्रकाशित किताब का साथे भोजपुरी के महान लोग में ‘पराग के रचना संसार’ नाम से लेखक पर केंफ़्रित किताब सामने आइल। 1978 में आइल ऊँहा के ‘श्रीहीरोचरितमानस’ किताब भोजपुरी के अद्भुत हास्यव्यंग्य किताब बा।\nकवनो बाहरी बिषय जइसे इतिहास, भूगोल, विग़्यान चाहे तकनीक पर भोजपुरी साहित्य भिखारिए बा। ईहो भाषा के अच्छा पक्ष बा? त का खाली पचास गो प्रति छपला से भोजपुरी तरक्की कर सकेले ?\nहमरा कुछ साल पहिले अखिल भारतीय भोजपुरी साहित्य सम्मेलन में जाए के मौका मिलल रहे। अपना क्षेत्र आ कुछ आउर मजबूरी के चलते ओतना त ना बाकिर तनि-मनि भोजपुरी से मतलब त बड़ले बा।\nभोजपुरी बोलेआला के संख्या के बात पर एकदम निराधार बात कहल जाला, ईहे हम मानिले। काहे कि बिहार के अधिकम तीन करोड़, नेपाल आ मारीशस आदि सब देश मिला के अधिकतम दू करोड़, आ उत्तरप्रदेश सहित भारत के सब राज्य मिला के दू-तीन करोड़ से अधिक लोग भोजपुरिया बाड़े, ई संदेह के बात बा। चूँकि हम पिछला चार महीना से हिन्दी आ अंग्रेजी बोलेआला पर मेहनत कर रहल बानी त हमरा कुछ अन्दाजा बा एसे हम ई कह सकतानी। रउरा ईमेल पता पर पर एगो फाइल भेजतानी जवन हमरा किताब के एगो अध्याय बा, ओसे बहुत बाते साफ होई, ई उम्मेद बा।\nभोजपुरी चैनल आ रेडियो के बात। का भोजपुरिया लोग में दस प्रतिशत लोग अइसन बा जवन चैनल आदि से कवनो मतलब रखले बा। फिलिम के बात। भोजपुरी फिलिम के भाषा में हम त ईहे मानिले कि हिन्दी में लिख के शब्द बदल के भोजपुरी सिनेमा बन जाला। का भोजपुरी सिनेमा में 5-10 प्रतिशत फिलिम छोड़ के कवनो फिलिम बा जवन नकल से ना बने आ ओमें भोजपुरी क्षेत्र लउकेला? हम त ना कह सकीं। काहे कि जव न देखावल जाला ऊ भोजपुरी क्षेत्र के हइलहीं नइखी। ईहे भोजपुरी के बिकास बा? भोजपुरी संगीत के हाल के बारे में कुछ कहल जरूरी बा?\nअब ई बतावल जाय कि साहित्य, संगीत, कला, विज्ञान से लेके मनोरंजन तक कहाँ भोजपुरी बढ़त लउकता? का खाली जनसंख्या बढ़ला से भोजपुरी के बिकास हो जाता?\nबुरा ना मानेम। जब भोजपुरी पर कवनो संकट नइखे त हमनिओ के भोजपुरी खातिर कुछ सोचलो के काम नइखे(अबहीं करेके सवाल हमरा खातिर नइखे उठत काहे कि हमार उमिर अबहीं 22 साल बा, हम छात्र बानी, पइसा-ओइसा बा ना), ओम जी अँजोरिओ बन्द क दीं। का काम बा एकर? आलोचना आ सही स्थिति सुन के मजाक उड़वला से का हो जाई?\nजब संकट के बात कइल जाला तब लोग मजाक उड़ाके बात के महत्व ना देवे लोग। ई कवनो नाया बात बा, अइसन बात नइखे। आजो अंग्रेजी मोही लोग जवन हिन्दी के बस फास्ट फूड आ टेबुल पर के नास्ता मानता लोग, ओ लोग के नजर में ई सब बकवासे बा।\nहमरा बात के बुरा ना मानल जाव। जादे कहके का फायदा बा, बहस शुरु हो जाई। इसे अब माफ़ी चाहतानी।\nछमा करबि महराज, ए लेख के पढ़ले की बाद न हँसे के मन करता न रोवे के…पर इ एकदम सच्चाई बा कि अधिकत्तर कथित भोजपुरिया लोग खाली आपन रोटी सेंक रहल बा…भोजपुरी के हथियार बना के आपन विकास क रहल बा न कि भोजपुरी के।\nरउरी ए वाक्य से हम पूरा तरे सहमत बानी….अउर हमहुँ सुरुवे से इहे कह रहल बानी——\n“भोजपुरी के संवैधानिक मान्यता दिआवे से बेसी जरुरत भोजपुरी में अधिका से अधिका साहित्य रचना के, दोसरा भाषा से ज्ञान विज्ञान के किताबन के भोजपुरी अनुवाद कइला के, भोजपुरी में हर तरह के साहित्य उपलब्ध करवला के बा. कतना बेर एकही बात दोहराईं.” जय हो।।।।


Devendra Yadav's Page - JaiBhojpuri.com\nBlog PostsDiscussionsEventsGroups (1)PhotosPhoto AlbumsVideos Devendra Yadav's Likes Devendra Yadav's Groups\nDevendra Yadav's Page\nशशि कुमार सिंह (SHASHI) leftacomment for Devendra Yadav"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Jun 30, 2012Devendra Yadav joined Team Admin's groupपढाई लिखाईइहा पढाई लिखाई से सम्बंधित विषयन पर बात चीत कइल जा सकत बा...See MoreAug 6, 2011 15\nDevendra Yadav updated their profileAug 6, 2011शशि कुमार सिंह (SHASHI) leftacomment for Devendra Yadav"प्रणाम आ जय भोजपुरी\nजय भोजपुरी"Jun 30, 2011Devendra Yadav leftacomment for Devendra Yadav"धयाबाद भाईलोगों."Jan 15, 2011Mantu Singh leftacomment for Devendra YadavApr 13, 2010जय भोजपुरी leftacomment for Devendra Yadav"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Apr 13, 2010नबीन भोजपुरिया ( NB ) leftacomment for Devendra Yadav"प्रणाम आ जय भोजपुरी\nजय भोजपुरी"Apr 12, 2010Devendra Yadav updated their profile photoApr 12, 2010 RSS\nAt 6:27am on June 30, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 6:53pm on June 30, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 2:47pm on January 15, 2011, Devendra Yadav said… धयाबाद भाईलोगों. At 12:41pm on April 13, 2010, Mantu Singh said… At 6:58am on April 13, 2010, जय भोजपुरी said… प्रणाम ,जय भोजपुरी\nजय भोजपुरी At 7:00pm on April 12, 2010, नबीन भोजपुरिया ( NB ) said… प्रणाम आ जय भोजपुरी


उम्मीद – Anjoria\nबिहार चुनाव पर एगो कयास\n– पाण्डेय हरिराम आजु बिहार के चुनाव के अंतिम दौर पूरा हो चुकल बा आ अबले मतदान के जवन आंकड़ा रहल बा ऊ लगभग 50 फीसदी के बा. आजुवो के तनी मनी ऊँच नीच का साथ उहे रहे के चाहीं. एहिजा मतदान के आंकड़ा पर बहस नइखे कइल जात, बलुकपूरा पढ़ीं…


खबर भोजपुरी में (शनिचर, 27 दिसंबर 2014) – टटका खबर\nखबर भोजपुरी में (शनिचर, 27 दिसंबर 2014)\n(शुक, 26 दिसंबर के खबर)\nराज्यपाल से मिललन रघुबर दास आ सरकार बनावे के दावा पेश कइलन. अतवार का दिने किरया धरावल जाई.\nझारखंड में भाजपा विधायक दल के नेता का रूप में पहिला बेर एगो गैर आदिवासी नेता रघुबर दास के चुनल गइल बा. रघुबर दास एहसे पहिले मंत्री आ उप मुख्यमंत्री रह चुकल बाड़न. भाजपा के एह फैसला पर जाति आ मजहब के राजनीति करे में माहिर नीतीश कुमार आपत्ति जतवले बाड़न. उनकर कहना बा कि झारखंड में आदिवासिए मुख्यमंत्री होखल चाहीं.\nमतगणना के चार दिन बादो ले जम्मू-कश्मीर में सरकार बनावे के हालात साफ नइखे हो पावत. राज्यपाल का तरफ से पीडीपी आ भाजपा दुनू गोल के शुक का दिने बोलावल गइल बा. पीडीपी के सबेरे आ भाजपा के दिन में. भाजपा के जिद्द बा कि मुख्यमंत्री ओकरा दल के होखे जबकि बाकी गोलन के जिद्द बा कि मुख्यमंत्री मुसलमान होखे के चाहीं. देश के अनेके राज्य में हिन्दू बहुमत का बावजूद मुसलमान मुख्यमंत्री बनत आइल बाड़न बाकिर कश्मीर में जिद्द बा कि मुसलमान बहुल राज्य में हिन्दू मुख्यमंत्री कइसे बन जाई!\nसारण जिला के इसुआपुर थानाध्यक्ष के हत्या करे का आरोप में धराइल तीनो बदमाशन के कहना बा कि ओकनी के बतौर लाइनर पचास हजार रुपिया देबे के वादा का साथ कैलाश सिंह रखले रहलन. बाकिर ओह दिन पुलिस के सक्रियता का चलते पेट्रोल पंप के रुपया लूटल ना जा सकल.\nएगो कोचिंग चलावे वाला के हत्या से नाराज विद्यार्थी आरा में जम के बवाल कटले. पुरवारा गुमटी पर अप हावड़ा अमृतसर एक्सप्रेस पर पथराव क के घंटन रोक दिहले. एह लोग के बवाल सड़को पर चलल जवना से पटना हाईवेओ जाम रहल.\nसाल 84 के सिख नरसंहार के 17 गो पीड़ित परिवारन के शुक का दिने अतिरिक्त मुआवजा के चेक गृह मंत्री राजनाथ सिंह का हाथे दिहल गइल. कांग्रेस के कहना बा कि ई चुनावी राजनीति का चलते दिहल गइल बा.\nकोयला नीलामी आ बीमा क्षेत्र से जुड़ल दू गो विधेयक विपक्ष के मनमानी का चलते राज्यसभा से पास ना हो सकल रहे. आज ओह विधेयकन का बदले जारी अध्यादेशन पर राष्ट्रपति दस्तखत कर दिहलन.\nशुक का दिने मुंबई शेयर बाजार में मामूली तेजी देखल गइल. सेंसेक्स 33 अंक आ 26 अंक चढ़ के बंद भइल जवन कि हाल के गिरावट का बाद बहुते मामूली कहल जाई.\nमेलबर्न टेस्ट में आस्ट्रेलिया5विकेट गँवा के 259 रन बनवले बा. एहमें कप्तान स्टीवन स्मिथ (नाबाद 72), क्रिस रोजर्स (57) आ शेन वॉटसन (52) के शानदार पारी शामिल बा.\nकोलम्बिया में एगो विमान गिरला का चलते7लोग के मौत हो गइल. ई विमान कोलम्बिया के उत्तरी शहर बुकारामंगा से बुध देर रात उड़ान भरला का कुछ देर बादे गिर पड़ल रहे.\nTags: News in Bhojpuri, खबर भोजपुरी में, जम्मू कश्मीर, झारखंड


जिए भोजपुरी ! बाकिर कइसे? – टटका खबर


Peepal tree gets plenty of oxygen many lives lost due to lack of oxygen during the corona period Bhojpuri: पिपरा के पतवा सरीखा डोले मनवा कि हियरा में उठेला हिलोर!\nआजु कुदरत से दूर भागत मनई कतहीं के नइखे रहि गइल. जवन प्रकृति जन-जन के हिफाजत करत रहे, ऊ ओकरे भरपूर दोहन मनमाना ढंग से करत आइल आ ओकरे नतीजा बा कि वन,बाग-बगइचा, गांछ-बिरिछ के सफाया कइला का बाद कंकरीट के जंगल में आजु प्रानवायु खातिर तरसत बा. ना जाने, कतना लोग आक्सीजन लेवल कम हो गइला के कारन जिनिगी से हाथ धो बइठल.\nLast Updated: June 1, 2021, 2:24 PM IST\nजब से दुनियावी महामारी कोरोना के आतंक फइलल-पसरल बा,हर अदिमी के हाल डावांडोल हो गइल बा. सभ केहू डर के माहौल में जी रहल बा आ अपना-अपना घर में लुकाइल दिन-रात सिरिफ दुखद खबरन से रू-ब-रू हो रहल बा. पीपर के पतई नियर सभे कांपत बा आ डोलत आंतर में शंका-ऊहापोह के बवंडर हिलकोरा मारत बा. तब एगो फिलिमी गाना के मुखड़ा रहि-रहिके इयादि आवत बा-\nकि हियरा में उठेला हिलोर!\nआजु कुदरत से दूर भागत मनई कतहीं के नइखे रहि गइल. जवन प्रकृति जन-जन के हिफाजत करत रहे, ऊ ओकरे भरपूर दोहन मनमाना ढंग से करत आइल आ ओकरे नतीजा बा कि वन,बाग-बगइचा, गांछ-बिरिछ के सफाया कइला का बाद कंकरीट के जंगल में आजु प्रानवायु खातिर तरसत बा. ना जाने, कतना लोग आक्सीजन लेवल कम हो गइला के कारन जिनिगी से हाथ धो बइठल. एक-एक दिन के प्रानवायु खातिर पचासों हजार के आक्सीजन कीनल-बेसहल जा रहल बा आ जिनिगी-मउवत से जूझत लोगन से कफनखसोट कालाबाजारियन के करिया करतूत आजुओ बदस्तूर जारी बा. अइसन आफतकाल में प्रकृति के दरियादिली के एहसास होत बा, जवन हरेक मनई के अरबों-खरब रोपया के आक्सीजन मुफुते बांटत आइल बिया. अइसना समय ई दोहा सुरता प चढ़ि आवत बा-\nपानी बाढ़े नाव में, घर में बाढ़े दाम\nदोऊ हाथ उलीचिए ,यही सजन को काम.\nबाकिर सवारथ में आन्हर अदिमी दूनों हाथ से उबीछे में ना,सहोथे में लागल बा,जबकि फेंड़-खूंट सही माने में आजुओ मनुजता खातिर दूनों हाथ से उबीछिके प्रानवायु के संजीवनी लुटावत बाड़न स. ओइसे त सभे हरियर गांछ-बिरिछ दिन में सुरुज के रोशनी में वातावरन में फइलल कार्बनडाई आक्साइड सोखिके प्रकाश-संश्लेषण के क्रिया करेलन स आ आक्सीजन छोड़िके माहौल के शुद्ध बनावेलन स,बाकिर एगो अइसनो फेंड़ बा,जवन दिन-रात चौबीसों घंटा बस आक्सीजने छोड़ेला आ उहे देववृक्ष पीपर कहल जाला. ताजिनिगी प्रानवायु खुलल दिल से फेंकिके तमाम जीवधारियन के जिनिगी बचावल ई आपन करम बूझेला. एही से तमाम गांछ-बिरिछ में ई सेसर (सर्वश्रेष्ठ)मानल जाला. जे दिन-रात लुटाई,उहे नू पुजाई!\nपीपर के माने होला-पवितर, उत्तम. एही से ई मानल जाला कि पीपर में विष्णु भगवान के वास होला. श्रीमद्भगवद्गीता के दसवां अध्याय के छब्बीसवां श्लोक में श्रीकृष्ण भगवान के कहनाम बा-\n'अश्वत्य: सर्व वृक्षाणाम.'(10/26)\nमाने,हम सभ फेंड़न में अश्वत्य यानी पीपर हईं. एह पीपर के श्रीकृष्ण जी अपने सरूप मनले बानीं. गीता के पनरहवां अध्याय में\nपीपर के विश्व ब्रह्माण्ड के रूपक से जोड़ल गइल बा आ एकरा के संसार-वृक्ष भा सृष्टि-वृक्ष कहल गइल बा.\nअइसहीं अथर्ववेद में एगो मंत्र बा-\n'अश्वत्यो देव सदनम्.'\nमाने, पीपर के फेंड़ देवतन के निवास स्थान ह.\nस्कंद पुराण के श्लोक 247आ 41-44के मोताबिक, पीपर के जरि में विष्णु भगवान के वास होला. एकरा तना में केशव(श्रीकृष्ण)रहेलन. डाढ़ आ शाखा में नारायण के निवास रहेला. पतई-पतई में श्री हरि डोलत रहेलन. एकरा गोदा(फल)में मए देवगण एके संगे मौजूद रहेलन.\nपीपर के महातम ज्ञान-वृक्ष आ ब्रह्मवृक्ष का रूप में बा. बिहार के बोधगया में एही अश्वत्य यानी पीपर वृक्ष का नीचे गौतम बुद्ध के ज्ञान हासिल भइल रहे. एह से एकरा के बोधिवृक्ष कहल जाला. मानवीय करुना आ शांति में बिसवास राखेवाला बौद्ध धर्मावलम्बी लोग एह बोधिवृक्ष के शाखा श्रीलंका समेत कई देशन में ले गइल. आजुओ देश-विदेश के लोग बोधिवृक्ष के पावन छांह में बइठिके धेयान करेलन आ अपना मनौती के बहतर एकरा शाखा में बान्हिके आस्था-बिसवास के इजहार करेलन.\nआजु विज्ञान एह तथ के साबित करि चुकल बा कि पीपर हरदम आक्सीजन बहावेला आ कार्बनडाई आक्साइड के सोखि लेला. वैदिक काल से एकरा पवित्रता के बात एही के मूल में बा,जवना से कि एकरा प्रति आस्था बढ़े आ एकर हिफाजत होत रहे. एह प शनी देवो के वास मानल जाला आ शनी के कोप से बांचे खातिर हरेक शनीचर के एकरा सोरी में जल ढरकावल जाला.\nपीपर के काटल अनिष्टकारी होला. देवतन के वास का संगहीं एकरा ऊपर भूत-परेत, पिचास आ राकसो के रहे के डर बतावल जाला, जवना से कि एकरा प्रति जनमानस के सरधाभाव बनल रहो, एकर अस्तित्व बरकरार रहो आ जीवधारियन के प्रानवायु मुफुते में मिलत रहो.\nमनई के मउवत का बाद सनातन धरम में आस्था राखेवाला एही फेंड़ के डाढ़ पर घंट टांगेला आ दिवंगत आत्मा के चिरशांति खातिर घंट में रोज दूनों बेरा तय दिन ले पानी देला. फेरु एकादसा का दिन तमाम परिजन के एकरे छाया में मुंडन होला आ महापातर के हाथे करमकांड कराके दान-दछिना दिआला. एह तरी,एकरा के मोक्षदायी वृक्ष मानल जाला.\nपीपर के लगावे में कवनो खास मेहनत-मशक्कत ना करे के परे. एकर लमहर अरदुआइ होला आ झगांठ होके ई कई पीढ़ी ले कायम रहेला. ई प्रानवायु आक्सीजन त मुक्तहस्त बांटबे करेला, तमाम जीवधारियन के शीतलतो देला.\nएकर छंहरी गरमी में ठंढा पहुंचालेले आ ठंढा में गरमी के एहसास करावेले. एकरा छांह में लरिका-सेयान,बूढ़-जवान,मरद-मेहरारू का संगें गोरुओ-माल हरारत मेटावेलन आ डाढ़ से पुलुई ले बानर,रूखी, चिरइन के बसेरा होला. इहवां बालमंडली किसिम-किसिम के खेला खेलेले आ झूमि-झूमिके गावेले-\nचाक डोले,चकबंबक डोले\nखैरा पीपर कबहूं ना डोले!\nपीपर के फेंड़ जरि से पुलुई ले औषधीय गुणन से भरल-पुरल रहेला. पीपर के पतई से लगातार शुद्ध आ जीवन रक्षक हवा के प्रवाह बनल रहेला. एकर ध्वनिओ रोगनाशक होला. एकरा में कीटाणु नष्ट करेके ताकत होला. छाल से गोदा ले अनेक रोगन के अचूक दवाई होला. एकर अंग-प्रत्यंग आयुर्वेदिक-एलोपैथिक चिकित्सा में उपयोगी होला.\nमौजूदा वैश्विक आपदा के दौर में जब सांस-सांस आक्सीजन खातिर तरसत बा,जरूरत एह बात के बा कि एह अश्वत्य जगत के पालक-पालनहार पीपर के फेंड़ पौधरोपन सघन रूप से होखे आ एकर हिफाजत कऽके फेरु से प्रानवायु के संजीवनी जनमानस के सहजे सुलभ करावल जाउ. नवकी पीढ़ी के प्रकृति से मन से जुड़े आ जोड़े खातिर सकारात्मक, रचनात्मक अभियान चलावे के नितान्त आवश्यकता बा,काहें कि जब प्रकृति बांची,तबे जिनिगी बांची आ कुदरती संगीत सुख पहुंचावत रही. आईं, पीपर बचाईं, प्रकृति बचाईं, जिनिगी बचाईं. (लेखक भगवती प्रसाद द्विवेदी जी वरिष्ठ साहित्यकार हैं. यह उनके निजी विचार हैं.)


केहू बुझलें पियाज, केहुआइन बुझली अदरख – बतंगड़ – 90 – Anjoria\nकेहू बुझलें पियाज, केहुआइन बुझली अदरख – बतंगड़ – 90\nसमय अइसन खराब हो गइल बा कि बाबा दादा का जमाना से चचल आवत कहाउतो कहे लिखे में डर लागत बा. चैनल का पैनल पर एकाध बेर कुछ गलतो कहि के बाच सकीलें बाकिर अखबार आ छपल सामग्री में ऊ आजादी ना मिले. काहे कि एक बेर लिखा-छपा गइल त हमेशा ला सबूत बन गइल. गाँधी बाबा के बनावल शब्द हरिजन देखते देखत पॉलिटिकली गलत होखे लागल त लोगबाग दलित शब्द के इस्तेमाल करे लागल. अब सुने में आवत बा कि अदालत एकरो पर रोक लगावल चाहत बिया. ओकरा मंजूर नइखे कि खबरन का मथैला में एह दलित शब्द के इस्तेमाल होखे. ई सोचिए के मन परेशान हो जात बा कि अब – कवन जात हो जी – फेम के पत्रकारन जइसन लोग आपन चालबाजी कइसे चला पाई. चुनाव आवते गिनवावे लागेला लोग कि एब इलाका में एतना राजपूत, एतना ब्राह्मण, अतना कायस्थ, अतना भूमिहार, अतना यादव. अतना कोयरी, अतना कुर्मी, अतना दलित वगेरह बाड़ें. बाकिर ई कबो सुने के ना मिले कि फलां इलाका में अतना सुन्नी, अतना शिया, अतना अशरफ, अतना पहमाजा, अतना बरेलवी, अतना देहलवी वगैरह बाडें भा ईसाईयन के अलग अलग जाति के अतना अतना लोग बा. परिणाम उहे होला जवन अइसनका पत्रकार आ नेता चाहेलें. हिन्दूवन के बाँट-काट के राख दीहल जाला आ ओने चर्च आ मस्जिदन से आदेश-निर्देश जारी होखत रहेला कि मोदी के भोट नइखे देबे के. अगर इहे बाति शंकराचार्य, पंडित, ज्योतिष कहे लागसु त होखे लागी हल्ला कि साम्प्रदायिकता के पसार हो रहल बा. फिरकावाराना भा कम्यूनल हरकत-बयानन के केहू चर्चा ना करे काहें कि एह देश में जवने कुछ हिन्दू से जुड़ल बा ओकरा के साम्प्रदायिक मान लीहल गइल बा.\nअइसने माहौल में एक दिन उहो देखे के मिलल जब सगरी चैनल संघ के कार्यक्रम के जियतार प्रसारण करे में लागल रहलें. इहां ले कि परेड-मार्च करतो घरी चैनलन के कैमरा एने से ओने ना भइल. पर साल जब विजयादशमी का मौका पर सरसंघचालक के संबोधन के प्रसाऱण दूरदर्शन से भइल रहे तब सगरी सेकूलरन का छाती पर साँप लोटे लागल रहुवे. बाकिर अबकी संघ के जवन मौका आ प्रचार मिलल ओकरा ला ऊ करोड़ो खरचो करीत त ना मिल पाइत. ओह दिन सभकर धेयान लागल रहुवे कि प्रणव दा का कहीहें. कांग्रेस के साँप सुँघाइल रहुवे कि पता ना दादा कवन बाति कवना तरह से कह दीहें. केहू कुछ कहत रहे केहू कुछ. लोग के अनुमान रहुवे कि पहिले प्रणव दा के संबोधन होखी आ ओकरा बाद सरसंघचालक उनुका बाति के जरुरत मुताबिक जबाब दीहें. बाकिर भइल उलुटा. हालांकि एकरा के सही मायने में उलुटा ना कहल जा सके काहें कि एह तरह के कार्यक्रम नागपुर में हर साल होले आ हर साल कवनो ना कवनो गैर संघी व्यक्ति आपन बात स्वयंसेवकन का सोझा राखेलें जवना के संघ अपना राह के पाथेय मान के ग्रहण करेला. काम के बाति राख लेला आ फालतू के बाति हवा में उड़ा देला. अबकिओ संघ प्रमुख अपना संबोधन में पहिलही कह दिहलें कि आजु का बादो संध संघे रही आ प्रणव मुखर्जी प्रणव मुखर्जिए रहीहें.\nबाकिर कमाल कइलें प्रणव दा. अइसन संबोधन दिहलें जवना के हर आदमी अपना हिसाब से बखान कर सकेला. जेकरा पियाज बूझे के बा से पियाज बूझी आ जेकरा अदरख से मतलब ऊ ओकरा के अदरख बताई.\nअलग बाति बा कि संबोधन का आखिर में उनुकर कहल वंदेमातरम के कवनो तरह रफू ना कइल जा सके. मुसलमान आक्रमणकारी आ भारतीयता के पचावे में समय लागी सेकूलर जमात के.\nPrevious Post: खुदकुशी करे वालन पर ममता जन करीं – बतंगड़ – 89\nNext Post: सोफा पर पसरल मुख्यमंत्री – बतंगड़ – 91


गणपति का पूजा में भक्ति भाव में लगले भोजपुरिया सितारा – Anjoria\nगणपति का पूजा में भक्ति भाव में लगले भोजपुरिया सितारा\nपिछला दिने फिल्म जगत में महाराष्ट्र के लोक पर्व गणेशोत्सव के धूम मचल रहे आ एहमें हिंदी, मराठी का संगही भोजपुरीओ फिलिम जगत से जुड़ळ लोग श्रद्धा भाव से शामिल भइल. सदाबहार सुपर स्टार रवि किशन, डांसिंग क्वीन सम्भावना सेठ, हॉट केक अंजना सिंह, संगीता तिवारी, अभिनेत्री अपूर्वा बिष्ट , खलनायक अवधेश मिश्रा, निर्देशक जगदीश शर्मा, राज कुमार पाण्डेय समेत निर्माता उदय सिंह वगैरह अनेके लोग का घरे गणपति बप्पा विराजमान भइलें.\nरवि किशन का घरे विराजमान इको फ्रेंडली गणपति ख़ासा आकर्षण के केंद्र बनले. बकौल रवि किशन प्रदुषण कम करे का विचार से ऊ इको फ्रेंडली गणपति बप्पा के पूजा अपना घर में कइले आ विसर्जनप घरेमें कइलें.\nअंजना सिंह आ अभिनेता यश मिश्रा अपना घर में पूजा अर्चना कइले बाकिर विसर्जन जुहू तट पर कइले. अंजना सिंह जबसे मुंबई आइल बाड़ी तबे से हर साल गणपति बप्पा के अपना घरे विराजमान करावेली. संगीता तिवारी किहां ई परंपरा बरीसन से चलल आवत बा. अवधेशो मिश्रा मुंबई अइला का बादे से हर साल भगवान् गणेश के पूजा अर्चना करेलें. निर्देशक जगदीश शर्मा का घरे त एह परंपरा के पचास साल से अधिका हो गइल बा.\n१३ सितम्बर से बिहारी रिक्शावाला


भोजपुरी सिनेमा खातिर सगुनिया बाड़ी किरण यादव – Anjoria\nभोजपुरी फिलिमन ला किरण यादव के सगुनिया मानल जाला. जवने फिलिम में ई महतारी बनेली ऊ फिलिम सुपर डुपर हिट हो जाले. ‘निरहुआ रिक्शावाला’, ‘साजन चले ससुराल’, ‘सौगंध गंगा मईया के’, ‘मुन्ना बजरंगी’ आ ‘औलाद’ एकर प्रमाण बा.\n35 से अधिकका फिलिमन में काम कर चुकल किरण यादव ‘दरोगा बाबू आई लव यू’, ‘राजा भोजपुरिया’, ‘कन्या दान’ फिलिमन से आपन अलग पहचान बनवली. मूलतः बनारस के रहे वाली किरण यादव के नइकीओ फिलिम, ‘धड़केला तोहरे नावे करेजवा’, एह घरी सफलता के डंका बजावत बिया. एकर निर्देशक हउवन दिनेश यादव. इनकर ‘रिक्शावाला आई लव यू’ फिलिमो के दर्शक बहुते पसंद कइले बाड़ें. किरण यादव भोजपुरीए ना, हिंदीओ फिलिमन में कामयाबी बरसवले बाड़ी. एह हिन्दी फिलिमन में खास बा ‘गैंग ऑफ वासेपुर’.\nकिरण यादव के सिनेमा भोजपुरी के निरुपा राय कहल जाला बाकि किरण के कहना बा कि उनुकर निरुपा राय भा राखी क रूप में पहचान बने एहले बेसी खुशी एहसे मिली कि लोग उनुका के किरणे का रूप में जानसु.\nकिरण यादव के आवे वाली फिलिमन में ‘दूध का कर्ज’, ‘लहू के दो रंग’, ‘बगावत एक आग’, ‘सईयां अरब गईले ना’ शामिल बाड़ी सँ. फिलहाल अतना त तय बा कि भोजुपरी सिनेमा निर्माता किरण के पारस मानेलें.\nकिरण यादव के पति तेज बहादुर बनारस में आकाशवाड़ी से जुड़ल बाड़ें आ बेहतरीन अभिनेता का साथे साथ सिद्धांतो के पकिया हउवन. कहेलें कि ऊ जवना फिलिम में काम ना करसु ओकरा सेट पर ना जासु.